سیاسەتمەدارێکی تونس داوای ئاشکراکردنی تاوانکارییەکانی ئەردۆغان دەکات – کوردی – RojNews.News\nسیاسەتمەدارێکی تونس داوای ئاشکراکردنی تاوانکارییەکانی ئەردۆغان دەکات\n14/10/2020 - 10:16:01 am\nفاتمە مەسەدی سیاسەتمەداری تونس و پەرلەمانتاری پێشووی ئەو وڵاتە، هاوسۆزیی خۆی بۆ پرسی کورد دەربڕی و سیاسەتی ئەردۆغان بە دڕندە و چەپەڵ لە ناوچەکەدا وەسف دەکات، هاوکات داوای دیالۆگیش لەگەڵ هەموو حزبەکانی تونس دەکات، بۆ پێکهێنانی هێزێکی سیاسی هاوبەش لە بەرامبەر تەماحی تورکیا.\nفاتمە مەسەدی لە لێدوانێکدا بە ئاژانسی ڕۆژنیوزی ڕاگەیاند، لینکێکی گەورە هەیە لەنێوان پرسی کورد و تورکیا لە لایەک و ئەوەی ڕوودەدات لەنێوان باکوری ئەفریقا و تورکیا لە لایەکی دیکەوە، تێنەگەیشتنێکی گەورە دەربارەی پرسی کورد هەیە، هەروەها ئەردۆغانیش کە خولیای کاراکتەری سوڵتانی عوسمانی هەیە، دەیەوێت خۆی وەک نەوەی سوڵتانەکان نیشان بدات و سیاسەتی هەرێمی کۆنترۆڵ بکات، بەڵام لە ڕاستیدا تورکیا وڵاتێکە لەپشت بەرژەوەندییەکانی وڵاتانی ڕۆژئاواوەیە کە هاوپەیمانی ئەمریکان، واتە ئەگەری چارەسەرکردنی کێشەی کورد لەگەڵ هاوپەیمانی ئەمریکا یان بە پشتیوانی ئەمریکا هەڵەیەکی سیاسییە و دەبێت ڕای گشتی لێی ئاگادار بێت.\nمەسەدی پێیوایەکە ئەردۆغان خەون بەوەوە دەبینێت خۆی بکات بە سوڵتان و ئیمپراتۆریەتی عوسمانی بگەڕێنێتەوە، لەوەشدا شکستی هێناوە و درەنگە بۆ ئەوەش، بەڵام هێشتا لە هەوڵی دەستەمۆکردنی ناوچەکەدایە، تورکیا بەشداری لە پیلانگێڕیی وڵاتانی بیانی کردووە لەدژی سوریا و چەند پرسێکی دیکەی وڵاتانی عەرەبی.\nمەسەدی باس لەوەش دەکات، گەلی کورد مافی ڕەوای خۆی هەیە و مافی ئەوەی هەیە قەوارەیەکی سەربەخۆی هەبێت، “هەموومان دەزانین پەیوەندی نێوان تورکیا و ئیخوان موسلیمین لە تونس چۆنە و چۆن دەیەوێت لەڕێگای لیبیاوە باکوری ئەفریقا کۆنترۆڵ بکات، ئێمەش ئاگاداری هەموو ئەم ڕووداوانەی باکوری ئەفریقاین، هاوشێوەی کورد دەزانین کە تورکیا هەوڵی خۆ سەپاندن دەدات، تورکیا لەسەر حسابی ژیانی خەڵک ڕۆڵێکی نەرێنی دەگێڕێت و هەوڵ دەدات ئامانجە سیاسیی و ئابوورییەکان بەدی بهێنێت”.\nئەو سیاسەتمەدارە تونسییە لە درێژەی لێدوانەکەیدا وتی:”ئێمە لە باکوری ئەفریقاین و سەرەڕای دووریی جوگرافیمان لە ڕۆژهەڵاتی ناوەڕاست، بەڵام دەستێوەردانی ئەردۆغان لە باکوری ئەفریقا و زیان و زیانە گیانی و هەڕەشەکان بۆ سەر ئاسایش و سەقامگیریی ناوچەکە، پاڵمان پێوە دەنێ بۆ ئەوەی بە لایەنی کەمەوە ڕووبەڕووی ئەو بکەینەوە بە ڕووبەڕووبونەوەی ئیخوان موسلیمین لە تونس کە بە تورکیاوە بەستراوەتەوە”.\nفاتمە مەسەدی هەروەها داواشی لە هەموو هێزە تونسییەکان کرد “سیاسەتی تورکیا، لە مافیایی و دڕندەیی و هەموو تاکتیکە چەپەڵەکانی کە هەڕەشەن لەسەر وڵاتانی ناوچەکە، دەربخەن، هەروەها داوای کرد دیالۆگ لەگەڵ هەموو لایەنەکان کە لەلایەن دەوڵەتی تورکەوە دەکرێنە ئامانج، بکرێنەوە بۆئەوەی هێزێکی سیاسی هاوبەش لە بەرامبەر تەماحەکانی تورکیا پێکبێت”.\nمەسەدی نیازی تورکیاش بەرامبەر کورد خستەڕوو کە پێیوایە کورد لە سوریا هەڕەشەیە بۆسەر ئاسایشی نەتەوەیی، بەڵام ئەمە بە ناڕاست دەزانێت و دەڵێت، کێشەی کورد و پرسەکانی دیکە لەلایەن ئەردۆغانەوە کۆتایی پێهێنرا، ئابووریی و سیاسەتی جیهانی بەکاردەهێنێ بۆ ئەوەی ببێتە قسەکەر و کاریگەر لە ناوچەکەدا.


ئەنجام: 41 ئەنجامى گەڕان دۆزرایەوە.\n1. باڵیۆزی سوریا لە لوبنان: بەردەوام دەبین لە پاڵپشتیکردنی فەڵەستین\n... کە هەڕەشەیەکی هاوبەش ڕووی لەوان کردووە. عەبدولکەریم عەلی جەختی لە سەر بەرەنگاربوونەوەی تەکفیر و زایۆنیسم لە لایەن سوریا و لوبنان و سەرجەم وڵاتانی ناوچەکەوە کردەوە و وتی: سوریا پاش دەسکەوتە گەورەکانی خۆڕاگری ...\n2. قودس بە تێڕوانینی ڕێبەری مەزنی شۆڕشی ئیسلامی ئێران\n... یەکڕیزی و یەکگرتوویی جیهانی ئیسلامە **** ڕۆژی قودس ڕۆژی گەیاندنی دەنگ و پەیامی خۆڕاگری جیهانی ئیسلامە **** زایۆنیسم و حکومەتی داگیرکار و تەزویری زایۆنیستی لە فەڵەستین، چارەنووسی لەناوچوونە **** سەرەڕای ...\n3. پشتگیری ئێران لە فەڵەستین جێی ڕێزە / بەرزڕاگرتنی ڕۆژی قودس ئازایەتی دەبەخشێتە گیانی ئومەتی ئیسلامی بۆ ئازادکردنی فەڵەستین\n... بە ڕێککەوتنی سەدە لە نێوان ئەمریکا و قەوارەی زایۆنی و ژمارەیەک لە هاوپەیمانانی ڕۆژئاوایی و ناوچەیی ئەوان وتی: بێ گومان ڕێککەوتنی سەدە ڕێککەوتنی دوو قەوارەی داگیرکاری ئەمریکا و زایۆنیسمە، واتا ئومەتی ئیسلام ...\n4. لیوا باقری: دەنگی کۆتایی هێنانی ڕژێمی زایۆنیستی لە شەقامەکانی تەل ئەبیب دەبیسرێت\n... زایۆنیسم کە لە پەنای ئەمریکا و هاوپەیمانەکانی بە تاوانی بەردەوامی 72 ساڵە، داگیرکاریی شەیتانی و خوێنباری خۆیی بە سەر خاکی پاک و پیرۆزی فەڵەستین سەپاندووە، ئەمڕۆ بە باشی لەوە تێگەیشتووە کە ئەوانەی پەناگەی ...\n5. دیاری کردنی ڕۆژی قودس لە لایەن ئیمام خومەینی (رە) بۆتە بنچینەیەک بۆ پشتگیریی لە فەڵەستین\n... سەرکردە لە کۆمەڵی ئیسلامی کوردستان لەبارەی ڕێککەوتنی سەدە وەکوو پیلانێک لە لایەن ئەمریکا و زایۆنیسم و هەندێ وڵاتی دەست و پێوەندە و شوێنکەوتووی ئەوانەوە بە تایبەت لە ناوچەکەدا، وتی: ڕێککەوتنی سەدە باسێکی ...\n6. پیلانێکی زۆر گه‌وره و مه‌ترسیدار له لایه‌ن خه‌ڵکه‌وه پووچه‌ڵکرایه‌وه\n... و ته‌ورێزه‌وه ده‌ستیپێکرد و ته‌نانه‌ت گه‌یشته گونده‌کانیش و تاران وێستگه‌ی کۆتایی بوو، گورزێکی کوشنده له په‌یکه‌ری ڕه‌وتی سته‌مکاری جیهانی و زایۆنیسم بوو و ئه‌وانی ناچار به پاشه‌کشه کرد. ڕێبه‌ری ...\n7. ئێران به درووشمی هاوپه‌یمانی هیوا و ده‌سپێشخه‌ری ئاشتی له ناوچه‌که ده‌چێته نیۆیۆرک\n... به‌ره‌نگاربوونه‌وه‌ی ئه‌م شه‌ڕه‌ی ڕه‌وتی سته‌مکاری جیهانی و زایۆنیسم ده‌توانن پێکه‌وه و به یه‌کڕیزی ئه‌م قۆناغه‌ش تێپه‌ڕێنن و وا له‌و دوژمنه بکه‌ین که له به‌رامبه‌ر ئیراده‌ی گه‌لی ئێراندا سه‌ر نه‌وی ...\n8. ئێران تاکە وڵاتە کە پشتگیریی فەڵەستین دەکات / ئیمام خومەینی (رە) کاریگەری ئەرێنی لە سەر سەحوەی ئیسلامی بوو\n... دوژمنان بە تایبەت ئەمریکا و زایۆنیسم بێنە نێوانیان. ئەو برایەتییە زامنە بۆ سەرکەوتنی موسڵمانان لە هەموو جیهان و ئەگەر ناکۆکییەکمان هەبێ نابێ چاپۆشی بکەین لەو زوڵم و ستەمەی ئەمریکا لە براکانمان دەیکات لە ...\nدروستکراوە لە 31 ئایار 2019\n9. ڕۆژی جیهانی قودس یه‌کڕیزی موسڵمانانی به دواوه ده‌بێت\n... ئه‌مریکا و زایۆنیسم به‌ڕێوه‌بچێت. کۆتایی/. ...\nدروستکراوە لە 30 ئایار 2019\n10. تره‌مپ ڕووی ڕاسته‌قینه‌ی ئه‌مریکای بۆ گه‌لی ئێران ئاشکرا کردووه\n... و وتیان: ئه‌مریکا و زایۆنیسم له سه‌رجه‌م بواره‌کانی سیاسی و ئابوری سه‌رقاڵی پیلانگێڕین، ئه‌ڵبه‌ت ئه‌مه ته‌نیا تایبه‌ت به‌م حکومه‌ته‌ی ئێستای ئه‌مریکا نییه و ئه‌وانه‌ی پێشووش ئه‌م سیاسه‌ته‌یان جێبه‌جێ ...\n11. "نون.خ" ئەزموونێکی سەرکەوتووی کوردی لە تەلەفزیۆنی ئێران\n... باس کرد و دواتر سەلمێندرا کە قەت بنکە و ناوەندی ناڤۆکی ئێران لەو ناوچەدا بوونی نەبووە و ئەمەش لە ئاستی جیهاندا ئابڕووچوونێک بۆ زایۆنیسم بوو. ئاقاخانی زۆر زیرەکانە لە ڕێگای بابەتی فڕۆکەی ناو زنجیرەکەوە ...\n12. سەفەری ئەسەد بۆ تاران زەبرێکی کوشندە لە هاوپەیمانێتی ئەمریکا، زایۆنیسم و عەرەبەکان بوو\n... پێی ڕاپۆرتی جام کوردی، حەسەن حەردان نووسەر و شرۆڤەکاری عەرەب، نووسی: سەفەری بەشار ئەسەد بۆ تاران پێش هەر شتێک زەبرێکی کوشندە بوو لە هاوپەیمانێتی نێوان ئەمریکا و زایۆنیسم و وڵاتانی دواکەوتووی عەرەبی و شکستێکی ...\n13. ئێرانییه‌کان شکۆمه‌ندانه له دژی ئه‌مریکا جارێکی دیکه ڕژانه سه‌ر شه‌قامه‌کان\n... یاده له گه‌ڵ واده‌ی جێبه‌جێکردنی قۆناغی دووه‌می سزاکانی ئه‌مریکا وایکردبوو که خه‌ڵکی ئه‌م وڵاته به گڕ و تینێکی زۆره‌وه درووشمی مردن بۆ ئه‌مریکا و زایۆنیسمی جیهانی به‌رز بکه‌نه‌وه. به پێی ڕاپۆرتی ...\nدروستکراوە لە 04 تشرینی دووەم 2018\n14. ڕێوڕەسمی کۆتایی فێستیڤاڵی نێونەتەوەیی کاتژمێری لمی لە تاران بەڕێوەدەچێت\n15. چاره‌نووسی ناتۆی عه‌ره‌بی وه‌ک هاوپه‌یمانی ئیسلامی سه‌عوودیا ده‌بێت\n... و زایۆنیسم و پلانی پێکهێنانی ناتۆی عه‌ره‌بیش بۆ ئه‌م مه‌به‌سته‌یه، شرۆڤه‌ی ئێوه چییه؟ وتی: به دڵنیاییه‌وه ئه‌مریکا، ڕژێمی زایۆنیستی و ژماره‌یه‌ک له وڵاتانی عه‌ره‌بی ناوچه‌ی که‌نداوی فارس له به‌ره‌یه‌کی ...\n16. پەیوەندییەکانی نێوان هەولێر و بەغدا ئاسایی دەکەینەوە / بەرژەوەندییەکانی هەر دوو لا دابین بکرێت\n... زایۆنیسم و ڕەوتی ستەمکاری جیهان لەم هێزەی بەرەی خۆڕاگری دەترسن. ناوبراو لە بەشێکی دیکەی ئەم کۆنگرە ڕۆژنامەوانییەدا بە ئاماژە بە زیانەکانی شەڕی هەشت ساڵەی سەدام دژ بە ئێران وتی: ئەم پرسە بۆ بڕیاری ژمارە ...\nدروستکراوە لە 13 کانونی دووەم 2018\n17. نەیارانی ئێران و سووڕانەوە بە دەوری بازنەی هەڵدێردا\n... لە ماوەی چەند ساڵی دواییدا ڕابوونی ئیسلامی و ڕووخانی یەک بە یەکی دەسەڵاتدارانێ بوو کە لە جیاتی ئەوەی پشتیان بە گەلەکەیان ئەستوور بێت دەمارەکانی ژیانیان بە دەستی ئەمریکا و زایۆنیسم و وڵاتانی ڕۆژئاوایی بوو ...\n18. وەڵامی دەستێوەردانەکانی ئەمریکا دەدەینەوە\n... دژ بە کۆماری ئیسلامی ئێران، ڕواڵەتی ڕاستەقینەی دژبەرانی شۆڕشی جارێکی دیکە بۆ گەلی بەشەرەفی ئێران ڕوونتر کردووەتەوە. جەزایری ڕوونیکردەوە: نەخشە شەیتانییەکانی دەسەڵاتدارانی ئەمریکا و زایۆنیسمی نێودەوڵەتی ...\nدروستکراوە لە 01 کانونی دووەم 2018\n19. یەکڕیزی، بەهێزترین چەکی وڵاتانی ئیسلامی\n... و گرفتانەوە لە جیهانی ئیسلام دەبینرێت، تاقمی دەسەڵاتداری پاشایەتی سەعوودیا بوونەتە ئامرازی مسۆگەربوونی ئامانجەکانی ئەمریکا و زایۆنیسم لە وڵاتانی ئیسلامی. لە ئێستادا ڕیاز بەرەو ئاسایی کردنەوەی پەیوەندییەکانی ...\n20. ئەکتەرە لۆبنانییەکە لە ئاکامدا بووە سیخوڕی ئیسرائیل\n... داوە گرووپێک لەم وڵاتە بە مەبەستی ئاساییبوونەوەی پەیوەندییەکان لە گەڵ ڕژێمی زایۆنیستی پێک بێنێت و بیر و هزری زایۆنیسم لە لۆبنان پەرە پێ بدەن. زیاد ئەحمەد هەروەها کاردانەوە جەماوەرییەکانی لۆبنانی پاش دەست ...


ئیبراهیم هه‌ورامانی - 17-09-2019 - 1793 جار خوێندراوەتەوە\nتا ئیستاش هه‌ڵه‌بجه وه‌ك ئه‌و پارچه كێكه شیرینه ماوه‌ته‌وه ، هه‌ركه‌سه‌و هه‌وڵى پچڕانى به‌شى خۆى ده‌ات. زۆرن ئه‌وانه‌ى شیوه‌ن بۆ هه‌لیسه‌كه ده‌كه‌ن و وا خۆیان نمایش ده‌كه‌ن غه‌مى ئیمام حوسێن به‌چۆكا هێناونى . ئه‌گه‌ر پێچه‌وانه‌ى ئه‌م چه‌ند ووشه و ڕسته‌و دێڕه‌ى ئێمه ڕاسته، ئه‌وه‌ى ئێمه وتومانه بڵقی سه‌رئاوه ...كه‌واته ئێمه‌ش ده‌پرسین؟.\nبه‌درێژایی زیاتر له سه‌دو په‌نجا ساڵ به‌قه‌زابونى و نزیكه‌ى 5 ساڵێك به‌پارێزگا بوونى بۆچى تاوه‌ك ئه‌مڕۆ ئه‌م قه‌زا دێرین و تازه پارێزگایه ته‌رمیناڵێكى یه‌كگرتوى شیاوى نییه\nبه‌درێژایی زیاتر له سه‌دو په‌نجا ساڵ به‌قه‌زابونى و نزیكه‌ى 5 ساڵێك به‌پارێزگا بوونى بۆچى تاوه‌ك ئه‌مڕۆ ئه‌م قه‌زا دێرین و تازه پارێزگایه ته‌رمیناڵێكى یه‌كگرتوى شیاوى نییه؟ بۆچى شوێن بازاڕى میوه و سه‌وزه‌واتێكى گونجاوى نییه ؟ بۆچى وه‌ك باقى شار و شارۆچكه‌كانى دیكه ناوچه‌یه‌كى پیشه‌سازى نییه ؟ بۆچى هۆڵێكى شایسته‌ى به مه‌راسیم و بۆنه تایبه‌ته‌كان نییه ؟ بۆچى پاركێكى شایسته‌ى به‌پشودان و كات به‌سه‌ر بردنى هاولاتیانى نییه؟ ئه‌م بۆچیانه‌و ده‌یان بۆچى دیكه ...كه ده‌كرێت له‌ده‌رفه‌ته‌كانى دیكه بخرێنه ڕوو.\nسه‌ربارى ئه‌م هه‌موو بۆچییانه ده‌یان به‌رپرس و ده‌سه‌ڵاتدارمان بین هه‌ر له‌سه‌ره‌تاوه به‌گوڕو تینێكى جدییانه دێنه مه‌یدان، وه‌ك بڵێی فانۆسه‌كه‌ى عه‌لادین لاى ئه‌وان بێت.. چه‌ندین گفت و به‌ڵین ده‌ده‌ن و پاش گه‌رم بونى به‌شێكى جه‌سته‌یان له‌سه‌ر كورسییه‌كه ئیتر خۆیان ده‌كه‌نه كه‌ڕه ىشه‌ربه‌ت.\nكاتێكیش ڕوبه‌ڕوى قسه‌و دیالۆگ ده‌بنه‌وه وا خۆیان نمایش ده‌كه‌ن و پیشان ده‌ده‌ن ئه‌وان له كه‌سه دڵسۆزه‌كانى ئه‌م شاره‌ن و له‌پێناو چاره‌سه‌رى كێشه‌و گرفت و داوا ومافه‌كانى خه‌ڵكى شاره‌كه نه خه‌وو ده‌چێته چاوانیان نه ماندووش ده‌بن\nكاتێكیش ڕوبه‌ڕوى قسه‌و دیالۆگ ده‌بنه‌وه وا خۆیان نمایش ده‌كه‌ن و پیشان ده‌ده‌ن ئه‌وان له كه‌سه دڵسۆزه‌كانى ئه‌م شاره‌ن و له‌پێناو چاره‌سه‌رى كێشه‌و گرفت و داوا ومافه‌كانى خه‌ڵكى شاره‌كه نه خه‌وو ده‌چێته چاوانیان نه ماندووش ده‌بن. له كاتێكدا ئه‌وه‌ى ده‌یبیستین ده‌رئه‌نجامى ئه‌م واقیعه‌ته‌یه كه ئه‌مرۆ ده‌یبینین.\nمن نامه‌وێت زۆر له‌سه‌ر ئه‌م بابه‌ته بدوێم به‌ڵام له‌كۆتاییدا ته‌نیا ئه‌وه‌نده ده‌ڵێم بۆئه‌وه‌ى بزانیت كێ دڵسۆزى هه‌ڵه‌بجه‌یه و كێ هه‌ڵه‌بجه‌ى خۆشده‌وێ تكایه سه‌رێك له‌شار بده‌ن ته‌نیا یه‌ك كاتژمێر به‌سه بۆ ئه‌وه‌ى تێبگه‌ن و لاتان ئاشكرا ببێت كێ هه‌ڵه‌بجه‌ى خۆشده‌وێ؟.


حوسێن ئینتزامی: وارش هێمای رۆڵبینینی ده‌وری به‌رپرسایه‌تی کۆمه‌ڵایه‌تیی سینه‌ما و گه‌شه‌ی چالاکییه‌کانی فه‌رهه‌نگی و هونه‌رییه – CHRA.TV\nسەرەتا / چاند و هونەر / سینەما و تیڤی / حوسێن ئینتزامی: وارش هێمای رۆڵبینینی ده‌وری به‌رپرسایه‌تی کۆمه‌ڵایه‌تیی سینه‌ما و گه‌شه‌ی چالاکییه‌کانی فه‌رهه‌نگی و هونه‌رییه\nMansour Jahani 26/05/2019\tسینەما و تیڤی, چاند و هونەر\nمه‌نووچێهر جیهانی ـ دکتۆر “حوسێن ئینتزامی” سه‌رۆکی رێکخراوی سینه‌مایی ئێران له په‌یامێکدا بۆ نۆهه‌مین خولی فێستیڤاڵی نێونه‌ته‌وه‌یی فیلمی “وارش” ئه‌م فێستیڤاڵه‌ی به هێمایه‌ک بۆ رۆڵبینینی ده‌وری به‌رپرسایه‌تی کۆمه‌ڵایه‌تیی سینه‌ما و گه‌شه‌ی چالاکییه‌کانی فه‌رهه‌نگی و هونه‌ری زانی.\nبه پێی راپۆڕتی لێژنه‌ی په‌یوه‌ندییه‌کان و راگه‌یاندنی نۆهه‌مین فێستیڤاڵی نێونه‌ته‌وه‌یی فیلمی “وارش”، دکتۆر “حوسێن ئینتزامی” سه‌رۆکی رێکخراوی سینه‌مایی ئێران بۆ نۆهه‌مین خولی فێستیڤاڵی نێونه‌ته‌وه‌یی فیلمی “وارش”، په‌یامێکی ئاراسته‌ی لێژنه‌ی هه‌واڵنێریی ئه‌م رووداوه سینه‌ماییه کرد. له ده‌قی په‌یامه‌که‌ی ئه‌ودا هاتووه:\n“ئه‌گه‌ر سینه‌ما ئاوێنه‌ی جیلوه‌گێڕانی سه‌روه‌ری و لێهاتووییه‌کان و نیشانده‌ری راستییه‌کانی کۆمه‌ڵگا و دۆزینه‌وه و به‌دواداچوونه‌کانی هونه‌ری و هونه‌رمه‌ند له چوارچێوه‌ی وێنه دایه، بێ گومان ئه‌و شته‌ی که له‌سه‌ر په‌رده‌ی زێوین ده‌رده‌که‌وێت، یان به هه‌ر چه‌شنێک له‌گه‌ڵ به‌رده‌نگه‌کانی خۆی په‌یوه‌ندی ده‌گرێت، قه‌رزداری هه‌وڵ و تێکۆشانه‌کان و له خۆبردووییه‌کانی پڕبایخ و بیرکردنه‌وه و هزری بیرمه‌ندانه‌ی ئه‌و سینه‌ماکارانه‌یه وا که‌ڵکه‌ڵه‌یان هه‌یه.\nفێستیڤاڵی فیلمی “وارش” به جه‌خت کردنه‌وه له‌سه‌ر کلتووری گشتی، داب و نه‌ریته دێرینه‌کانی هه‌ڵسوکه‌وت و کرداری و گوتار و ئاخاوتنی و به ئامانجی ڕاکێشانی سه‌رنجی کاربه‌ده‌ستان، بیر و ڕای گشتی و هونه‌رمه‌ندان بۆ بابه‌ته‌کانی ژینگه‌یی و نمایش کردنی فیله‌م گه‌لی شیاو، له‌م په‌یوه‌ندییه‌دا ده‌توانێت ده‌ورێکی به‌رچاو و کاریگه‌ری له رۆڵبینینی ده‌وری به‌رپرسیارانه‌ی کۆمه‌ڵایه‌تیی سینه‌ما وه‌کوو راگه‌یاندنی چاودێری کۆمه‌ڵگادا هه‌بێت.\nئه‌م رووداوه هه‌روه‌ها له‌به‌ر وردبوونه‌وه له‌سه‌ر تایبه‌تمه‌ندییه‌کانی خۆجێیی و هه‌رێمایه‌تی و به‌ڕێوه‌چوونی له پارێزگای سه‌رسه‌وز و جوانی مازه‌نده‌ران و کاریگه‌ریی له‌سه‌ر گه‌شه‌ی سینه‌ماکارانی ئه‌م ناوچه‌یه و ناساندنی لایه‌نه‌کانی سه‌رنجڕاکێشی گه‌شتیاری و سروشتی و میراتی دیار و نادیار و که‌ونارا و له‌مێژینه‌ی وڵاتی ئێران رووداوێکی گونجاو و پڕبایخه. فێستیڤاڵی نێونه‌ته‌وه‌یی فیلمی “وارش” هێمایه‌که بۆ رۆڵبینینی ده‌وری به‌رپرسایه‌تی کۆمه‌ڵایه‌تیی سینه‌ما و گه‌شه‌ی چالاکییه‌کانی فه‌رهه‌نگی و هونه‌ری له هه‌موو ئێران. به‌و هیوایه‌ی که کارگێڕانی ئه‌م فێستیڤاڵه له رێگای جووڵانه‌وه‌ی خۆیاندا به‌رده‌وام و پایه‌به‌رز بن و سه‌رکه‌وتوویی هاوڕێی رێگاکه‌یان بێت.


کوردیپێدیا - شارباژێڕ\n👓 گەڕانی ورد👓 گەڕانی ورد📕 پەڕتووکخانە🚼 ناونامە بۆ منداڵانی کورد📅 کڕۆنۆلۆژیای رووداوەکان🗄 سەرچاوەکان👣 شوێنپێیەکان🔖 کۆکراوەکان🏃 چالاکییەکان🔍 چۆن بگەڕێم؟💁 هاوکاریم بکەن!📚 بڵاوکراوەکانی کوردیپێدیا📼 ڤیدیۆ🌳 درەختی پۆلەکان🔀 بابەت بەهەڵکەوت ➕ تۆمارکردنی بابەت➕ تۆماركردنی بابەتی نوێ📷 ناردنی وێنە📕 ناردنی پەڕتووک💬 بیروڕاکانتان📧 پەیوەندی💡 کوردیپێدیا چ زانیارییەکی پێویستە!📏 ستانداردەکان📏 رێساکانی بەکارهێنان📷 وێنە نەناسراوەکان 🔧 ئامرازەکان💡 دەربارە!📌 چیمان دەربارە وتراوە!💡 پاشەڕۆژی کوردیپێدیا🔗 ناوکێشکردن لە ماڵپەڕەکانتاندا📰 درووستکەری RSS📩 تۆمارکردن / کوژاندنەوەی ئیمێڵ📊 ئاماری میوانەکان📊 ئاماری بابەت🔡 وەرگێڕی فۆنتەکان📅 گۆڕینی رێکەوتەکان💳 کۆمەکی دارایی🏁 زمان و شێوەزمانی رووپەلەکان⌨ کیبۆرد🔗 لینکە پێویستەکان🇰 Kurdipedia extension for Google Chrome 🏁 زمانەکان🏳 کوردیی ناوەڕاست🏳 Kurdîy Nawerast - Latînî🏳 کرمانجی - کوردیی باکوور🏳 Kurmancî - Kurdîy Bakûr🏳 هەورامی🇬🇧 English🇫🇷 Française🇩🇪 Deutsch🇸🇦 عربي🇮🇷 فارسی🇹🇷 Türkçe🇳🇱 Nederlands🇸🇪 Svenska🇪🇸 Español🇮🇹 Italiano🇮🇱 עברית🇷🇺 Pусский🇫🇮 Fins🇳🇴 Norsk🇯🇵 日本人🇨🇳 中国的🇦🇲 Հայերեն🇬🇷 Ελληνική🏳 لەکی 🔑 هەژماری من🔓 چوونەژوورەوە👫 دەبمە هاوکارتان!🔐 وشەی نهێنیت لەبیرکردووە!\n🏠 دەستپێک 🏠 | 📧 پەیوەندی | 💡 دەربارە! 📧 | پەڕتووکخانە | 📅 13-12\n📅 ئەمڕۆ 13-12 لە مێژوودا📅 رێکەوت و رووداو (کڕۆنۆلۆژیا) 📆 13-12-2017📆 12-12-2017📆 11-12-2017📆 10-12-2017📆 09-12-2017📆 08-12-2017📆 07-12-2017📂 زۆرتر ... 📝 بەڵگەنامەکان📊 ئامار و راپرسی✌ شەهیدان💚 ئەنفالکراوان☪ قوربانیی شەڕی دەوڵەتی ئیسلامی - داعش😞 قوربانیی شەڕی ناوخۆ👩 قوربانیی توندوتیژی📅 رۆژی لەدایکبوون📅 رۆژی کۆچی دوایی | 💳 کۆمەک | 📕 پەڕتووکخانە | | |\nجەمیلە جاسم جەلیل\nجەمیلە جاسم جەلیل یەکێک لەو دانەرە بەتوانایانەیە کە بەدرێژایی تەمەنی کارکردنی لەبواری موزیک دا خزمەتێکی گەورەی کردووە بەتایبەت گۆرانی فۆلکلۆری کوردی لە ئەرمینیا.\nجەمیلە جاسم جەلیل لەساڵی 1940 لە یەریڤانی پایتەختی ئەرمینیا لەدایکبووە.\nئینستیتیوتی موزیکی و پاشان لە کۆنسەرڤاتواری ئەرمینیا خوێندویەتی و لە هەمان کاتدا لە یەکێک لە خوێندنگاکانی شاری یەریڤان مامۆستای موزیک بووە.\nلەساڵی 1967 تا 2002 بەرپرسی بەشی کوردی ڕادیوی یەریڤان بووە لەماوەی کارکردنی دا دەیان هونەرمەند و دەنگبێژی کوردی لەناوچە\n- پەرلەمانتارێکی پارتی گەلی کۆماری رایگەیاند، چوار بەرپرسی رێکخراوی هەواڵگریی نەتەوەیی تورکیا کە ناسراوە بە (میت) لەلایەن پەکەکەوە بە بارمتە گیراون و ئێستا لەژێر دەستیاندا دیلن.\n- سەعد حەدیسی لەبارەی ناونەهێنان و ستایشنەکردنی رۆڵی پێشمەرگە لە شەڕی داعشدا لەلایەن عەبادییەوە روونکردنەوە دەدات و دەڵێت بەهۆی هەڵەی چاپەوە بووە.\n- باری نائاسایی لە شارۆچکەی خورماتوو راگەیاندرا و دەوامی فەرمیش راگیرا، ئەوەش بەهۆی بۆردومانکردنی شارۆچکەکە بە چەند گوللە\n- لەکاتی کۆنتڕۆڵکردنی رێگاکاندا لە نزیک گوندی (ئاکچای) سەر بە شاری شرناخ بۆمبێکی چێندراو تەقیەوە و بەهۆیەوە سەربازێکی تورکیا کوژرا.\n- لە 12 گوند و سێ گەڕەکی سەربە شارۆچکەکانی مۆتکی و تەتوانی سەربە بەدلیسی باکوری کوردستان قەدەغەی هاتوچۆ ڕاگەیەندرا.\n- دادگاییکردنی زیاتر لە 150 ئەندامی پارتی دیموکراتی گەلان- هەدەپە، کە لە شاری مانیسای تورکیا دەستگیرکراون و زۆربەیان زیندانین دەستیپێکرد، عوسمان بایدەمیریش ڕایدەگەیەنێت: ئەگەر دادگەریی هەبێت دەبێت ئەمڕۆ هەموویان ئا\nخەباتی پەرلەمانی کورد لە تورکیا\nئامادەکردن و نوسینی: گەیلان عەباس – ئەندامی ژوری توێژینەوەی سیاسی بزووتنەوەی گۆڕان\n📊 بابەت 138,888 | وێنە 41,857 | پەڕتووک PDF 8,636 | فایلی پەیوەندیدار 17,444 | 📼 ڤیدیۆ 22 | 🗄 سەرچاوەکان 8,002 |\n💎 جۆری شوێن / شوێنەوار ⚫ ناوچە\n➕ ئەم بابەتە لەلایەن: (هاوڕێ باخەوان)ەوە لە: Nov 13 2015 8:45AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 13 2015 8:45AM باشترکراوە\n🏳 کوردیی ناوەڕاست 93,382 67%\n🏳 Kurmancî - Kurdîy Bakûr 25,353 18%\n🇸🇦 عربي 8,244 5%\n🏳 کرمانجی - کوردیی باکوور 4,392 3%\n🇬🇧 English 1,538 1%\n🇮🇷 فارسی 1,092 0%\n🇳🇱 Nederlands 155 0%\n🏳 Kurdîy Nawerast - Latînî 37 0%\n📩 هاوڕێ باخەوان 88,703 63%\n📩 بەڕێوەبەری سیستم 29,253 21%\n📩 مانو بەرزنجی 12,409 8%\n📩 سەریاس ئەحمەد 5,158 3%\n📩 بەناز جۆڵا 1,320 0%\n📩 ئاراس ئیلنجاغی 489 0%\nKurdipedia.org (2008 - 2017) version: 9.12 | 📩 contact@kurdipedia.org | ✔CSS3 | ✔HTML5 | کاتی ئافراندنی لاپەڕە: 0,234 چرکە!


ئێران - Mehr News Agency\nسیاسەتی تیرۆریستی ئەمریکا شوناس و سەروەریی وڵاتان دەکاتە ئامانج\nسکرتێری ئەنجوومەنی باڵای ئاسایشی نیشتمانی ئێران وتی: ئەمریکا بە هەڕەشەی نوێی ئەمنی، هەواڵگرانە، ئۆپەراسیۆنی دەروونی، سایبێری، شەڕی ئەلەکترۆنی، وردەباڵندەیی، هەڕەشەی ژینگەیی، شوناس و سەروەری نیشتمانیی وڵاتانی کردۆتە ئامانج.\nچاوش ئۆغلۆ سەردانی ئێران دەکات\nوەزیری دەرەوەی تورکیا بۆ بەشداریی لە کۆبوونەوەیەکی هاۆبەش سەردانی ئێران دەکات.\nبە دەرکردنی پەیامێکی فەرمی:\nئێران سەرەخۆشی کۆچی دوایی محەمەد مورسی کرد\nوتەبێژی وەزارەتی دەرەوەی ئێران بە دەرکردنی پەیامێک سەرەخۆشێ محەمەد مورسی ، سەرۆک کۆماری پێشووی میسری کرد.\nپەرلەمانتارێکی موسڵمانی ئەمریکا:\nواشنتۆن بگەڕێتەوە سەر دانوستان و ڕێککەوتنی ناڤۆکی\nنوێنەری موسڵمانی مەجلیسی نوێنەرانی ئەمریکا کاردانەوەی بە بەرز کردنەوەی ئاستی پاشکەوتەکانی ئۆرانیۆنی پیتێندراو لە ئێران نیشان دا.\nڕوونکردنەوەی پێنتاگۆن سەبارەت بە ناردنی ١٠٠٠ سەرباز بۆ کەنداوی فارس\nپێنتاگۆن لە کاردانەوە بە هەواڵی ناردنی سەربازانی ئەمریکی بۆ کەنداوی فارس، ناردنی ئەو سەربازانەی بۆ پاڵپشتی لە بەرژەوندییەکانی ئەمریکا ڕاگەیاندووە.\nسەرۆکی ئەرکانی گشتی هێزە سەربازییەکانی ئێران:\nبمانەوێت ڕێگری لە هەناردەی نەوت بکەین لە کەس ناترسین\nسەرۆکی ئەرکانی گشتی هێزە سەربازیییەکانی ئێران وتی: ئەگەر ئیرادە بکەین کە ڕێگر بین لە هەناردە کردنی نەوت لە کەنداوی فارسەوە، ئیرادەکەمان بە ڕاشکاوانە ڕادەگەیێنین.\nوتەبێژی ڕێکخراوی وزەی ئەتۆمی:\nئێران ٦ی پووشپەڕ ئاستی ٣٠٠ کیلۆگرام ئۆرانیۆمی پیتاندراو تێدەپەڕێنێت\nوتەبێژی ڕێکخراوی وزەی ئەتۆمی وتی: گەیشتووینەتە دوا رۆژەکانی مۆڵەتی دیاری کراو و رۆژی ٦ی مانگی پووشپەر (٢٧ی جوون) لە ئاستی ٣٠٠ کیلۆگرام ئۆرانیۆمی پیتاندراو تێدەپەڕین.\nبەرپرسێکی باڵای پێشووی سیا:\nبەڵگەکانی ئەمریکا دژی ئێران سەبارەت بە ڕووداوی نەوت هەڵگرەکان بێ بنەمایە\nپۆل پیلار پێی وایە: کەمپەینی زیاترین گوشار لە سەر ئێران نەیتوانیوە بگاتە ئامانجەکانی خۆی کە دەست خستنی دانوستانێکی باشتر و گۆڕانی هەڵسەوکەتی دەسەڵاتی ئێرانە.\nتورکیا داوای کرد:\nئێران و ڕووسیا بەر بە هێزەکانی بەشار ئەسەد بگرن\nوەزیری دەرەوەی تورکیا بە بێ ئاماژە بە ئامادە بوونی سەربازانی وڵاتەکەی لە خاکی سووریا بە بێ ئیزنی دەوڵەتی یاسایی دیمەشق وتی: ئێران و ڕووسیا بەر بە هێزەکانی بەشار ئەسەد بگرن.\nوێنە: مەهدی زەوار\nدیداری هەڵبژاردەی نەتەوەیی والیباڵی ئێران و ڕووسیا\nیاری کۆتایی حەوتەی سێهەمی والیباڵی خولی نایابی گەلانی 2019 لە ورمێ لە نێوان ئێران و ڕووسیا بە سەرکەوتنی سێ سێت بەرانبەر سیفر لە بەرژەوەندی ئێران کۆتایی هات.\nبە بۆنەی پێنجەمین ساڵوەگەری فەتوای جیهادی کەفایی؛\nلێکدانەوەی ڕۆڵی چارەنووس‌سازی مەرجەعیەتی عێراق لە تێکشکاندنی داعش\nپێنجەمین ساڵوەگەری دەرکرانی فەتوای مێژوویی "جیهادی کەفایی" لە لایەن ئایەتوڵڵا سیستانی مەرجەعی باڵای عێراق بیرهێنەرەوەی خاڵی گوهەرین لە وەدیهاتنی دەسکەوتە بە نرخەکانە کە لە سای ئەو فتوایە مسۆگەر بووە.\nبۆ سێ مانگی دیکە؛\nئەمریکا مۆڵەتی بەری کرانی عێراق لە گەمارۆکانی ئێرانی درێژ کردەوە\nسەرچاوەیەکی پلە بەرزی عێراقی لە درێژ کرانەوەی ٩٠ رۆژەی مۆڵەتی بەری کرانی بەغدا لە گەمارۆگەلی دژە ئێرانی ئەمریکا پاش دانوستانێکی دوور و درێژ لە گەڵ واشنتۆن هەواڵی دا.\nسەندرز بۆ ترامپ:\nهێرشەکەی دەریای عومان نابێت ببێتە بیانووی شەڕ لە گەڵ ئێران\nسێناتۆری دیمۆکراتی ئەمریکی سەبارەت بە ئەوەی کە هێرش بۆ سەر نەوت هەڵگرەکان لە دەریای عومان ناتوانێت ببێتە هۆکارێک بۆ پێکدادان لە گەڵ ئێران، هۆشداریی دایە ترامپ.\nکۆبوونەوەی سەرکردەکانی سیکا لە تاجیکستان\nپێنجەمین کۆبوونەوەی سەرکردەکانی سیکا (کۆنفڕانسی هاوکاری و کارە متمانە سزاەکانی ئاسیا) بەیانی شەمە ۲۵ی جۆزەردان لە تاجیکستان بەڕێوەچوو.\nداخوازی نەتەوەیەکگرتووەکان سەبارەت بە هێرشەکەی دەریای عومان\nئەمینداری گشتی نەتەوە یەکگرتووەکان داوای لێکۆڵینەوەی سەربەخۆ سەبارەت بە هێرش بۆ سەر دوو نەوت هەڵگر لە دەریای عومانی کرد.\nلە پەیامی پیرۆزبایی باڵوێزی ئێران بۆ مەسروور بارزانی؛\nئێران هیوادارە پەیوەندیی نێوان هەولێر و تاران بەهێزتر بکرێت\nباڵوێزی ئێران لە عێراق لە پەیامی پیرۆزبایی بۆ مەسروور بارزانی، هیوای خواست پەیوەندییەکانی ئێران لە گەڵ هەرێمی کوردستان پەرە پێ بدرێ و بەهێزتر بێت.


هاوپەیمانی نەسر ئیدانەی هێرشەکانی ئێران دەکات بۆ سەر عێراق\nهاوپەیمانی نەسر لە راگەیەندراوێکدا ئیدانەی پێشێلكارییەکانی ئێران دەكات و داوای سەروەری عیراق و یەكێتی و هاریكاری نیشتمانی دەكات.\nلە راگیەندراوێکدا هاوپەیمانی نەسر كە لەلایەن حەیدەر عەبادی، سەرۆك وەزیرانی پێشووی عیراقەوە سەرۆكایەتی دەكرێت رایگەیاند،" پێشتر ئیدانەی پێشلكارییەكانی ئەمریكامان كرد بۆ پێشێلكردنی سەروەری عیراق و لەمڕۆشدا ئیدانەی پێشلكارییەكانی ئێران دەكەین بۆ پێشێلكردنی سەروەری خاكی عیراق".\nهاوپەیمانی نەسر ئاماژەیان بەوەشکردووە،" دوژمنی كەس نیین، داوای دۆستایەتی و هەماهەنگی لە هەموو وڵاتانی جیهان دەكەین لەسەر بنەمای بەرژەوەندییە هاوبەشەكان، بەڵام هەموو ململانێیەك یان بەئامانجگرتن یان كێشمەكێشی هەرێمایەتی و نێودەوڵەتی لەسەر خوێن و خاك و سەروەری عیراق، ڕەتدەكەینەوە".\nلەکۆتایی راگەیەندراوەکەدا جەختیان لەوشکردووەتەوە،" داوا لە گەل و سێ سەرۆكایەتییەكە و هێزە نیشتمانییەكان دەکەین، یەكێتی و سەقامگیری و بەرژەوەندییەكانی عیراق بپارێزن و داوای “یەكێتی و هاریكاریی نیشتمانیشی كرد تا بەرژەوەندییەكانی عیراق و سەلامەتی گەلەكەی لەڕووی سیاسییەوە بكرێنە هێڵی سوور".\nهاوکات لای خۆیەوە کەمێک پێش ئێستا محەمەد حەلبووسی، سەرۆکی پەرلەمانی عێراق لە راگەیەندراوێکدا دەربارەی هێرشەکانی دوێنێ شەو ئێران رایگەیاند،"پێویستە بەزووترین کات عێراق لەو جەنگە بە وەکالەتە دووربخرێتەوە و نەکرێتە مەیدانی جەنگی هێزە بیانیەکان، بە ئێرانیشەوە".\nپێشوتریش وه‌زاره‌تی ده‌ره‌وه‌ی فه‌ره‌نسا لەسەر هێرشه‌كانی شه‌وی رابردووی ئێران بۆ سه‌ر بنكه‌كانی هێزی ئه‌مەریكا و هاوپه‌یمانان له عێراق هاتە دەنگ و رایگەیاند، كه پێویسته رێز له سه‌روه‌ری خاكی عێراق بگیرێت.\nئەوەش لەکاتێکدایە كاتژمێر ٥:٣٠ بەیانی رۆژی هه‌شتی جینیوەری بەكاتی بەغدا، ئێران ١٥ موشەكی بالستی نا بە دوو بنكەی سەربازی هێزەكانی هاوپەیمانان لە بنكەی سەربازی عەین ئەلئەسەد و بنكەیەك لەشاری هەولێر-ی هەرێمی كوردستان.\nبه‌ڤیدیۆ... لە نەجەف وێنەى سولەیمانی و موهەندیس سوتێنرا\nخۆپیشاندانەکانی عێراق بەردەوامی هەیە


لە كۆبانێ هێزەكانی ڕوسیا دەست بەسەر بنكەیەكی ئەمریكادا دەگرن – تۆڕی میدیایی خەڵک\nلە كۆبانێ هێزەكانی ڕوسیا دەست بەسەر بنكەیەكی ئەمریكادا دەگرن\n2019/11/16 - 11:11 AM\nهێزەكانی روسیا لە باكووری خۆرهەڵاتی سوریا، دەست بەسەر بنكەیەكی سەربازیی ئەمریكادا دەگرن و فڕۆكە جەنگیەكانی تێدا جێگردەكەن، ئەم هەنگاوەی ڕوسەكانیش دوای پاشەكشەكردنی هێزە ئەمریكاییەكانە لەو ناوچەیە.\nبەپێی هەواڵێكی ئاژانسی (سپۆتنیگ)ی ڕوسی” لەنزیك كۆبانێ لە باكووری خۆرهەڵاتی سوریا، دوا پاشەكشەكردنی هێزەكانی ئەمریكا لە ناوچەكە، پۆلیسی سەربازی روسیا بە هیلیكۆپتەر چوونە نێو سەربازگەكی ئەمریكایی لە ناوچەكە”.\nئاژانسەكە بڵاویكردووەتەوە”هێزەكانی سوپای سوریا لەو سەربازگەیە جێگربوون وچاوەڕوان دەكرێت روسیا بیكاتە سەربازگەی سەرەكی خۆی لەو ناوچەكەدا، لەنێو بنكە سەربازییەكەشدا هۆڵێكی لەشجوانی و شوێنی خەوتن و جگەرەكیشان و یارییە ئەلیكترۆنیەكانی تێدایە”.\nكێشە نێوخۆییەكانی بزووتنەوەی ئیسلامی سەرهەڵدەداتەوە\nسەعدی پیرە، ووردەكاری ئەندامانی بەشدار لە كۆنگرەی یەكێتی ئاشكرا دەكات\n2020/08/08 - 1:45 PM\nوتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 2125 كەس تووشی كۆرۆنا بوون.\nسیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند، لە 24 كاتژمێری ڕابردوودا 2125 كەس لە ئێران تووشی ڤایرۆسی كۆرۆنا بوون و 132 كەسیش گیانیان لە دەستداوە.\nوتیشی”لە سەرەتای دەركەوتنی ڤایرۆسەكە تاكو ئەمڕۆ 324 هەزار و 692 كەس لە ئێران تووشی كۆرۆنا بوون”.\nئاماژەی بۆ ئەوەش كرد، هەر بەهۆی ڤایرۆسەكەوە تا ئێستا 18 هەزار و 264 كەس لە ئێران گیانیان لە دەستداوە.\n2020/08/08 - 11:40 AM\nدیمەنی منداڵێكی هەژار تۆڕە كۆمەڵایەتییەكانی تەنیوە.\nتۆڕی سپوتنیك بڵاویكردەوە، تۆمارێكی ڤیدیۆیی منداڵێكی هەژار بەناوی عوسمان كە نازانێت مۆز بخوات تۆڕە كۆمەڵایەتییەكانی تەنیوە.\nلە تۆمارەكەدا، منداڵە هەژارەكە لە سەرەتادا نازانێت مۆزەكە چۆن بخوات و لە سەرەتادا دەیەوێت پێستەكەی بخوات.\nبەكارهێنەرانی تۆڕە كۆمەڵایەتییەكان هەڵوێستی جۆراوجۆریان لەبارەی تۆمارەكەوە بڵاوكردووەتەوە و هەندێكیان ئاماژە بۆ ئەوە دەكەن، ئەوان زۆر كاریگەر بوون بە ڤیدیۆكە و ئەمەش كاریگەری درووستبوونی چینە كۆمەڵایەتییەكانە لە ئێران و خراپ بەكارهێنانی دەسەڵات لەلایەن بەرپرسانی ئێرانەوەیە.\nبەشێكی دیكەش پێیان وایە، بڵاوكردنەوەی ئەم جۆرە تۆمارە ڤیدیۆییانە بۆ منداڵێكی هەژار باش نییە و ئەو منداڵەی پێ دەشكێت و بابەتێكی نامرۆڤانەیە.\nاین کودک اهل خراسان جنوبی هست.\nA post shared by تبلیغات پذیرفته میشود دایرکت💜 (@ii_.roya) on Aug 3, 2020 at 12:32am PDT\n2020/08/08 - 10:10 AM\nبەپێی نوێترین ئامار، زیاتر لە١٩ ملیۆن و ٥٤٨ هەزار تووشبووی کۆرۆنا لەجیهاندا تۆمارکراون.\nبەپێی نوێترین ئامار لەسەرەتای بڵاوبوونەوەى ڤایرۆسی کۆرۆنا تاکو ئێستا زیاتر لە ١٩ ملیۆن و ٥٤٨ هەزار تووشبووی ڤایرۆسی کۆرۆنای نوێ تۆمارکراون.\nهەر بەپێی ئەو ئامارە، لەوماوەیەدا زیاتر لە١٢ملیۆن و ٥٤٩ هەزار کەس چاکبوونەتەوە، کە لەبەرامبەردا زیاتر لە ٧٢٤ هەزار کەس گیانیان لەدەستداوە، ئەوانی دیکەش لەژێر چارەسەردان.


سەرهەنگ موحسین، چاوەڕێی گەڕانەوەی دیار ڕەحمان بۆ مەشقەكان دەكات\nبەشی وەرزشیی رۆژنامەی هەولێر، هەوڵ دەدات بەشێك لە ئەكاونت و پەیجەكانی فەیسبووك، كە تایبەتن بە وەرزش و بابەت و پرسی وەرزشیی ناوخۆیی و دەرەكی تێدا دەورووژێنرێت و جێمتمانەن و خاوەن و ڕیڤەبەرانی كەسانی دیارن، بكات بە سەرچاوەی بابەتی مێدیایی و رۆژانە بە پێی پێویست و گرینگیی بابەتەكە، دێنە ژێر چەتری گۆشەی "لەفەیسبووك"ـەوە.\nدوای نەخۆشكەوتنی دیار ڕەحمان، بەشێكی زۆری وەرزشدۆستان و نزیكانی وەرزش و مێدیاكاران و یاریزانان، هاوسۆزیی خۆیان بۆ ئەو یاریزانە ناسراوە دەربڕی.\nلەو چوارچێوەیەدا، گۆڵپارێزی نێودەوڵەتیی كورد "سەرهەنگ موحسین" لە هەژماری خۆی لە فەیسبووك، هاوسۆزی و هەستی خۆی بۆ دیار ڕەحمانی هاوڕێی دەربڕیوە.\nسەرهەنگ موحسین، نووسیویەتی: ھاوڕێی لەمێژینەم دیار ڕەحمان، پێویست ناكا پێت بڵێم بە هێز بە چۆك دامەدە، لەمنداڵییەوە لە نەبوونی و قاتوقڕی و پاقڵاوەفرۆشتن بەسینییەوە، تا ئەمڕۆی خاوەن مێژوویەكی پڕشنگداری وەرزشیت تۆ دەناسم كە چ خۆڕاگرێكی. ئێستەیش وەك پێشوو بەھێز و پشوودرێژی.\nلە بەشێكی دیكەی، نووسینە هەستبارییەكەیدا، سەرهەنگ موحسین، دەڵێ: دڵخۆش بووم كاتێك پێوەندیم پێوە كردی تا دڵنەواییت بكەم، كەچی تۆ سەرباری ڕەوشی خۆت و "نەخۆشییە دەگمەنەكەت" وانەی شوكرانەبژێریت لەھەموو دۆخێكدا پێدام و لەگەڵ وتنی ھەر وشەیەك سوپاسی خودات دەكرد.\nسەرهەنگ، درێژە بە نووسینەكەی دەدات و ئاماژە بەوە دەكات: دەیشزانم باری ماددیت وەك ئەوە نییە كە كەوتبوویە بەر چاو و زاری ئەم و ئەو، بۆیە لەخودا دەپاڕێمەوە كۆمەكیت بكات و شیفات بدا تا بەزوویی بگەڕێیتەوە ناومان.\nلە بارەی یاریدەكردنی دیار ڕەحمانەوە، هاوڕێیەكەی، بۆی دەنووسێت: وەك ئاگاداریشم لێرە و لەوێ بڕیارە خەڵكانێك دەستی یارمەتیت بۆ درێژ بكەن و یانەی ھەولێریش ھەڵوێستی نواندووە، بەگەرمی دەستخۆشییان لێ دەكەم و پێیان دەڵێم ھەرگیز ئەو ھەڵوێستەتان لەبیر ناكەین. نموونەیان زۆر بێ.\nدوا ڕستەی، سەرهەنگ بۆ دیارە: "برام چاوەڕێی چاك بوونەوە و ھاتنە مەشقتم."


سه‌رۆك وه‌زیری ئیسرائیل هه‌وڵی مانه‌وه‌ی سـیاسی خۆی ده‌دات\nسه‌رۆك وه‌زیری ئیسرائیل، ئێهود ئۆڵمه‌رت، ده‌كه‌وێته ژێر فـشـاری زیاتر تاوه‌كو ده‌ست له‌كاره‌كه‌ی بـكێشـێته‌وه، ئه‌وه‌ش پاش بڵاوبوونه‌وه‌ی ڕاپـۆرتی لیژنه‌ی فینۆگراد، كه تیایدا ڕه‌خنه‌ی له سه‌ركردایه‌تی وڵات گرتووه له‌ده‌می شه‌ڕی لوبنانی سـاڵی ڕابردوودا.\nپه‌یامنێری به‌شی ئینگلیزی ده‌نگی ئه‌مریكا له ئۆرشه‌لیم، جێم تێپـڵ، ڕاپـۆرتێـكی له‌و باره‌یه‌وه ناردووه و هاوكارمان هێرۆ زه‌نگه‌نه وه‌ریگێڕاوه‌ته سه‌ر زمانی كوردی.\nڕۆژی چوارشه‌ممه هاوپه‌یمانه سـیاسـیه‌كانی به‌ڕێز ئۆڵمه‌رت ده‌سـتیان كرد به كشـانه‌وه‌ی پـشـتیوانی خۆیان له‌و، ئه‌وه‌ش بۆته مایه‌ی پـێشـبینیـیه‌كی زۆر كه ڕه‌نگه ده‌سه‌ڵاتی سه‌رۆك وه‌زیر چه‌ند ڕۆژێـكی مابێت. ئاڤگدۆر ئیتزهاكی كه سه‌رۆكایه‌تی پارتی ئه‌و ده‌كات له په‌رله‌مان به ڕادیۆی ئیسرائیلی گوت كاتی ئه‌وه هاتووه هاوبه‌ندیـیه‌كی نوێ پـێـكبهێنرێت.\nئیتزهاكی گوتی ئه‌و بڕوا ناكات كاتێـكی باش بێت بۆ هه‌ڵـبژاردن، به‌ڵام پـێویسـته به‌ڕێز ئۆڵمه‌رت ده‌ست له‌كار بكشـێنێـته‌وه و ڕێـگه بدات ده‌ستبه‌جێ هاوپه‌یمانیـیه‌تیـیه‌كی نوێی حكومه‌ت دابمه‌زرێت.\nڕاوه‌رگرتنه‌كانی كه ڕۆژی چوارشه‌ممه له ڕۆژنامه سه‌ره‌كیـیه‌كاندا بڵاوبۆته‌وه نیشـان ده‌دات دوو له‌سه‌ر سێی ئیسرائیلیـیه‌كان ده‌یانه‌وێت به‌ڕێز ئۆڵمه‌رت ده‌ست له‌كار بكشـێـنێـته‌وه.\nبه‌ڕێز ئۆڵمه‌رت ده‌ڵێت ئه‌و ده‌ست له‌كار ناكشـێنێـته‌وه سه‌ره‌ڕای بڵاوبوونه‌وه‌ی ئه‌و ڕاپـۆرته‌ی ڕۆژی دووشه‌ممه كه ئه‌و و وه‌زیری به‌رگری ئه‌میر پـێرێتز و به‌ڕێوه‌به‌ری هێزی به‌رگری پـێشووی ئیسرائیلی دان هالوتز تاوانبار ده‌كات كه پلانی شـیاویان نه‌بوو كاتێـك كه ئیسرائیل چووه شه‌ڕ دژ به لوبنان له سـاڵی ڕابردوودا.\nڕاپـۆرت نووسی ڕۆژنامه ئوری درۆمی گوتی تاقیكردنه‌وه‌ی سه‌ره‌كی بۆ ئه‌وه‌ی ئایا به‌ڕێز ئۆڵمه‌رت له‌سه‌ر كار بمێنێت یان نا ڕه‌نگه له ڕۆژی پـێـنجشه‌ممه بێت، وه هه‌روه‌ها گوتیشی پـشتیوانی بۆ سه‌رۆك وه‌زیر هه‌روا دێ و نامێنێت.\nئوری درۆمی ده‌شڵێت شتێـكی دوو دڵـیـیه هه‌مووی كه‌وتۆته سه‌ر ئه‌وه‌ی وه‌ڵامی ڕای گشـتی چی ده‌بێت. خه‌ڵـكی ڕێپـێوانێـك بۆ ڕۆژی پـێـنجشه‌ممه ڕێـكده‌خه‌ن، به‌و هیوایه‌ی به هه‌زاران كه‌س ئاماده‌بن.\nجێی باسه به‌ڕێز ئۆڵمه‌رت نزیكه‌ی سـاڵـێـك زیاتره له‌سه‌ر ده‌سه‌ڵاته، ئه‌و خۆشه‌ویستیـیه‌ی جاران به‌پـێی ڕاوه‌رگرتنه گشـتیـیه‌كان هه‌یبوو ئێسـتا نه‌ماوه، ئه‌وه‌ش دوابه‌دوای هه‌ڵسوكه‌وتی ئیسرائیل له‌گه‌ڵ شه‌ڕی لوبنان له سـاڵی ڕابردوودا.


تورکیا لە کۆمەڵکوژی ئەرمەنییەکانەوە بۆ کۆمەڵكوژی کورد . . رەزا شوان\nلە زۆر شوێنی جیهاندا، تاوانی کۆمەڵکوژی ( جینۆساید ) و، تاوانی دژ بە مرۆڤایەتی، لە دژی گەلانی ئازادیخـوازی ماف زەوتکراو و، خـاک داگیرکراو ئەنجام دراون، کە تا هەتایە ئەو تاوانانە پەڵەی شەرمەزارین، بە تەوێڵی ئەنجامدەرانیان، بە تەوێڵی رژێمە میراتگرەکـانیشیانەوە، لەوانەش : جینۆسایدی ئەرمـەنییەکـان، جینۆسایدی جوولەکەکان ( هۆڵـۆکۆست )، جینۆسایدی کورد لە باشووری کوردستان ( ئەنفـال و کیمیابـاران )، کۆمەڵکوژی لە باکووری کوردستاندا لە ( دێرسـیم، ئامـەد، ئاگـری داغ، دۆڵـی زیـلان، رۆبـۆسکی ) کۆمەڵکوژی لە روانـدا، لە یوگسلاڤیا لە ( بۆسنە، هێرسک، سربیا )، لە سودان لە ( دارفـۆر )، لە فەلەستین ( سەبرا و شاتیلا )، لە کەمبۆدیـا، کۆمەڵکوژی برایانی کوردی ( فـەیلی ) مان، کۆمەڵکوژی برایانی کوردی ( ئێـزیدی ) مان . . . هتد . ئەم تاوانانەش لە لایەن رژێم و دەسەڵاتـدارانی داگیرکەری رەگەزپەرست و توندڕەوە و دامارگیری ئاینییەوە ئەنجام دران، بە ملیۆنان خەڵکی بێتاوانیان بە ناڕەوا شەهیدکرد .\nیەکەمین تاوانی جینۆساید ( تاوانی کۆمەڵکوژی ) لە سەدەی بیستەمینی رابردوودا بوو، لە نێوان ساڵانی ( ١٩١٥ ـ ١٩١٨) دا، لە لایەن خوێنڕێژە تورکە عوسمانییەکانەوە، لە دژی گەلی ئەرمەنی بێتاوان ئەنجام درا . . کە زیاتر لە ( ملیۆن و نیوێک ) ئەرمەنی بە دڕندەترین شێوە، لە لایەن تورکەکانەوە شەهیدکران . . ژمارە ئەرمەنییەکان لە تورکیادا لەو سەردمەدا، دوو ملیۆن دووسەد هەزار ئەرمەنی بوون، کە خەڵکی رەسەنی تورکیا بوون، کەچی لە ئێستادا تەنها شەست هەزار ئەرمەنی ماونەتەوە . . بەشێکی زۆریان بە هەڕەشە و بە زۆر و زۆرداری ناچاریان کردن کە خۆیان بە تورک بنووسن، ئەگینا هیچ مافێکی ئەوتۆیان لە تورکیادا نابێت . . دڕندەییەکانی تورکیا دەرهـەق بە ئەرمەنییەکان زۆر لە دڕندەییەکانی جەنگیزخـان و تەیمورلەنـگ دڕندەترن .\nبەر لە ساڵی ( ١٩١٥)، یەکەمی کومەڵـکوژی ئەرمەنییەکان، لە لایەن سوپای دڕندەی دەوڵەتی رەگەزپەرست و ئیمپریالیزمی عوسمانی لە نێوان ( ١٨٩٤ـ ١٨٩٦) لە لایەن سوڵتانی خوێنڕێژ ( عەبدولحەمیدی دووەم ) ەوە ئەنجام درا، کە بە هەزاران ئەرمەنییان کوشت . . تەنها لەبەر ئەوەی کە تورک نین و، ئایینیان مەسیحییە .\nکە ( یەکیتی و پیشکەوتن : ئیتیحاد و تەرەقی ) لە تورکیادا بە کودەتایەک دەسەڵاتیان گرتە دەست، لەلایەن خوێنڕێژ ( تەلعەت پاشا ) وەزیری ناوخۆ و، ( ئەنوەر پاشا ) ی وەزیری جەنگ و، خوێنڕێژ ( جەمال پاشا ) ی بێڕەوشتی سەرلەشکرەوە، بڕیـاری کۆمەڵکوژی ئەرمەنییەکانیان جێبەجێکرا . . ئەم تاوانە، تاوانێکی ئەنجامدراوی کوتوپڕ نەبوو، بەڵکو بەپێی پلانداڕێژی پێشوەخت جێبەجێکرا . تورکیا بە تاوانی هەڵبەستراو و بێ بنەمای جیابوونەوەخوازی لە تورکیا، ئەرمەنییەکانیان تاوانبارکرد و. . جینۆسایدیان کردن، بەڵام لە راستیدا تا ئەمڕۆش رژێمی رەگەزپەرستی تورکیا . . داواکردنی ئازادی و یەکسانی و دیموکراتی و ژیـان، لە لایەن گەلانی بێجگە لە تورکەوە، بە تایبەتیش گەلی کوردمان . . بە تاوان و، بە ( ناپاکیی گەورە ) لە دژی تورکیا تاوانبار دەکەن . . سزای کوشت و لەسێدارەدان دەیانگرێتەوە . . ئەوان دونیا بە تورک دەزانن و، لە تورک زیاتر دان بە بوونی هیچ نەتەوەیەکی تردا نانێن .\nخوێنڕێژ ( تەلعەت پاشا ) کە وەزیری ناوخۆی ئەو کاتەی تورکیا بوو، لە بڕوسکەی ژمارە (١١٨١) دا کە لە بەرواری ( ١٦ی/ سێپتەمبەری/ ١٨٩٦) دا، بۆ فەرمانڕەوای ویلایەتی ( حەلەب ) ی نارد، فەرمانی پێکرد، کە دەبێت لە ماوی (٢٤) کاتژمێردا، بە تەواوی ئەرمەنییەکان بکوژن و قڕیان بکەن . . دەقی ئەم بڕیارەش لە کتێبێکدا بە ناوی ( بیـرەوەرییەکانی نەعـیم بەگ ) لە نووسینی ( ئـارام ئەنـدریان ) دا هەیە .\nرژێمی تورکیا فاشستی لە رۆژی ( ٢٤ی / ئاپریل /١٩١٥) دا، بە ناوی ( الجهاد ) وە، کوشتنی بە کۆمەڵی ئەرمەنییەکانی رەوا کـرد . . لە ساڵی ( ١٩١٥ـ تا ـ ١٩١٨)، بە شێوەیەکی زۆر دڕندانە و نامـەردانە و، بێویژدانانە و بێبەزەییانە، بێ دەست پاراستن لە کوشتن و سەربڕین و سووتاندن و زیندەبەچاڵ کردنی منداڵان و ژنان و گەنجان و پیران زیاتر لە ( یەک ملیۆن و نیو) ئەرمەنیان لە تورکیا و سوریادا جینۆساید کرد، ئەم تاوانە بە ( قەسابخانەی ئەرمـەنییەکان ) یا بە تاوانی ( دۆزەخی ئەرمەنییەکان ) یا بە ( تاوانی گەورە ) ناودەبرێت . . کە بە شێوەیەکی سەرتاسەریی و، بە دڕندەترین شێوە، لە لایەن سوپا و جەندرمەی دڕندەی تورکیای فاشست و رەگەزپەرستەوە، زۆر بێشەرمانە و بە بەرچاوی جیهانەوە ئەنجامدرا . . تاوانێکی قێزەوەنی ئەوتۆیە، کە مێژوو بە شەرمەوە دەیان گێڕێتەوە . . لەشکر و جەندرمەی نامەرد و بەدڕەوشتی تورکیا، بە هەزاران کچ و ژنانی بێتاوانی ئەرمەنییان رووتکردنەوە و ئابڕوویان بردن . . لە دوایشدا، یا سەریان دەبڕین، یا لە شێوەی لە خاجدانی پێغەمبەر عیسای مەسیح، بە راژەی دارەوە هەڵیان دەواسین و، بە شمشێر یا بە رم و دار دڕندانە دەیان کوشتن . . ئەم تاوانە قێزەوەنانەی تورکەکان لە لایەن رۆژانامەنووسێکی ئەڵمانییەوە وێنەگیراوە و، لە ئەرشیفی ڤاتیکاندا پارێزراوە . . بە هەزاران منداڵی کۆرپەی ناو لانک و بێشکیان سەربڕین . . بە هەزاران ئەرمەنییان بە زۆر لە زێدی خۆیان بە پێی پەتی و بەسەر رووتی دەربەدەرکردن . . لە هەموو رێگاکانیشدا، بۆسەی سەربازییان بۆ دانابـوون، بەشێکی زۆریـان لە رێگاکاندا لێکوشتن . . یا لە برسـان و لە توینـیا و لە سەرمـاو و لە ترسـا مردن . . تەنانەت ئەو سەربازە ئەرمەنیانەی کە لە سوپای تورکیادا سەرباز بوون، هەموویانیان گرتن و، بە زینـدووی زینـدەبەچاڵـیانیان کردن . . بۆ نموونە، تەنـها لە یەک رۆژدا، لە شاری ئامـەد ( دیاربەکەر ) دا، ( دوانـزە هـەزار ) سەربـازی ئەرمـەنی، کە سەربـاز بوون لە سوپای تورکیادا، چاڵەکانیان بە خۆیان پێهەڵکەندن، دوایش هەموویانیان کوشتن و خستیانیانە ناو ئەو چاڵانـەوە . . لە مەش قێزەوەنتر تورکیا فاشستی ( قەسابەکانیان ) بەکرێ گرتن، کە رۆژانـە یەک لـیرەی تورکییان پێـدەدان، لە کـرێی ئەو ئەرمەنیـیانەی کە سەریـان دەبڕین . . بە هـەزاران ژن و پیر و منـداڵ و گەنجی ئەرمـەنی، بە دەستی قەسابەکـانی تورکیای قەسابخانە سەربڕان . . ئەمانەش بوختان و قسەی هەڵبەستراو نین، بەڵکو بە بەڵگە و بە وێنەوە لە لایەن ئەو بیانییانەوە گیراون، کە لەو کاتەدا لە تورکیادا بوون .\nبەشێکی کەمی ئەرمەنییەکان، بەبێ منداڵەکانیان زۆر بە زەحمـەتی، خۆیـان گەیـاندە سوریا و عێراق و لوبنان و میسر و یۆنان . . منداڵەکانیان بەجێهێشتن . . تەنانەت زیاتر لە ( ١٠) هەزار منداڵ لە لایەن خێزانەکانی شارەکانی رۆژئاوای کوردستان و شارەکانی سوریاوە، ئەو منداڵە ئەرمەنییانەیان بەخێوکردن . . بێ ئەوەی گوێ بدەنە هەڕەشەکانی تورکیا . . تورکیا هەڕەشەی ئەوەیان لە خەڵکی کرد، ئەگەر هەچ ماڵێک ئاشکرابێت کە داڵدەی ئەرمەنییە هەڵهاتووەکانیان داوە، یا منداڵەکانیان گرتوونەتە خۆیان، ئەوانیش وەکو ئەرمەنییەکان سزادەدرێن و دەکوژرێن . . بەڵام لە گەڵ ئەمەشدا، خەڵکی سۆزدار و ویژدان زیندوو، هەموو مەترسییەکیان خستە لاوە و، گوێان بە هەڕەشەکانی تورکیا نەدا . . ئەو منداڵە ئەرمەنییانەیان بردنە لای خۆیـان و . . هەر وەکو منداڵی خۆیان بن بەخێویانیان کردن و، بە منداڵ خۆشیان ناونووسیانیان کـردن و . . لە مردن رزگاریانیان کردن . . لە ئەمڕۆدا لە شاری ( دێـر الـزور ) ی سوریا دا (٢٥) هـەزا ئەرمەنی هەیە . . کە ئەو منداڵانە و وەچەکانیان کە لە لایەن خەڵکی شاری ( دێـرالـزور ) ەوە، بە نهێنی بەخێوکران و، لە دڕندە تورکەکان رزگاریان کردن .\nتورکیای رەگەزپەرست، تاوانی بە کۆمەڵکوژییان تەنها لە دژی ئەرمەنییەکان ئەنجام نەداون . . بەڵکو تاوانی کۆمەڵکوژیان، دەرهەق بە گەلانی کورد و یۆنانی و ئاشووری و عەرەبیش ئەنجام داون . . بۆ نموونە کە تورکیای فاشست کە بۆ ماوەیەک یۆنانیان داگیرکرد، بە هەزاران خەڵکی سڤیلی یۆنانیان کوشت و، ئابڕووی بە هەزاران ژنیانیان بردن، بە هەزاران کچان و ژنانی یۆنانی لە ترس ئەوەی، کە نەکەونە دەست سوپای دڕندە و بێڕەوشتی تورکیا، لە سەر شاخە بەرزەکانیانەوە، بە کۆمـەڵ خۆیان هەڵـدایە خوارەوە و خۆیـان کوشت . . یەکێک لەو شاخانەش ( شـاخی شـوولی ) ی نزیک شاری ( کۆمۆنیزیا ) یە کە ژمارەیەکی زۆری یۆنانی و گەشتیاری بیانی بۆ یادی ئەو کچ و ژن و منداڵە شەهیدانەو، بۆ بە بیرهێنانەوەی تاوانە دڕندەییەکان و نامەردییەکانی لەشکری بەدڕەوشت و خوێنڕێژی تورکیا، دەچنە سەر ( شاخی شوولی ) و، تـف و نەفـرەتیش لە تورکیای فاشستی دەکەن . . کە لە رابردوو و لە ئەمڕۆشدا میـژوویەکی خوێناویان هەیە . . مێژوویەکی سەرتاپای پڕ لە تاوان و کوشتن و خوێنڕشتن و بێڕەوشتی و بەدکاری . تورکیا بەشێکی زۆری کەنیسەکان مەسیحییەکانیشیان کرد بە مزگەوت . . یەکێک لەو مزگەوتانەی کە لە پێشا کەنیسە بوو، مزگەوتی ( سوڵتان ئەحمەد ) ە لە ئەستەمبوڵ .\nتورکیا راستە مێژوویەکان و تاوانەکانیان چەواشە کردوون . . لە پرۆگـرامی قۆناخەکانی خوێندنی قوتابخانەکانیاندا . . لە کتێبە مێژووییەکانیاندا، ئەرمەنییەکان و کورد و یۆنانی و عەرەبەکان بە تاوانبار کردوون و . . منداڵەکانیان بە درۆ و بە چەواشەکاری گۆش دەکەن . . تا ئەمڕۆش نکووڵی لە هەموو تاوانەکانیان دەکەن .\nجا نازین ( ئۆروگان پاشا )ی وچەی ئەو خوێنڕێژانە، بە چ کردەوەیەکی باوباپیرانییەوە شانازی دەکات . . ؟ بە خوێنڕێژی و بەدڕەوشتییانەوە . . ؟ بە جینوسایدی ئەرمەنییەکان . . ؟ بە کۆمەڵکوژی کورد و یۆنانییەکان . . ؟ بە ئابـڕووبردنی کچــان و ژنــان . . . ؟ یا بە سەربڕینی هەزاران منداڵی ناو لانک . . ؟! بە مێژووی خوێناوی رەشیان . . ؟ بە . . . ؟!\nتورکیا تا ئەمڕۆ، رەگەزپەرسترین و . . خوێنڕێژترین . . دەوڵەتە لە هەموو جیهاندا .\n( ئەحمەد خەیری ) ئەندامی باڵای پارتی ( الاحـرار ) ی میسر لە پەیجی خویدا لە توێتەر وتی : " رەجەب تەیب ئۆردوگان سەرۆک وەزیرانی رژێمی تورکیا، لە تورکیادا تاوانی دەرهەق بە کورد ئەنجام دا، بە کەمترین شت باسی تاوانەکانی بکەین، ئەوەیە کە تاوانن دژ بە مرۆڤایەتی . . " وتیشی : " باس لە چ مافێـکی مـرۆڤ دەکـەن ؟! درێژەی بە قسەکانی دا و، وتی : " ئەگەر من لە حکوومەتی میسردا بوومایە، کارم بۆ ئەوە دەکرد کە یاسایەکم دەربکردایە، کە پرۆتستۆی سەربڕینی ئەرمەنییەکان لە لایەن عوسمانییەکان و، تاوانەکانی ئۆردوگانم لە دژی کورد دەکرد " .\nئوردوگانی تۆرانیی رەگەزپەرستیش، پاشای داعشە عوسمانییە تازەکانی ئەمڕۆ . . دەیەوێ کۆمەڵکوژییەکەی (١٠١) ساڵ بەر لە ئەمڕۆ کە باپیرە دڕندە عوسمانییەکانیان لە دژی گەلی ئەرمەنی ئەنجامیان دان . . ئەمیش هەمان تاوان دەرهەق بە گەلی کوردی ئازادیخواز و ئاشتیخوازمان بکات . . ئەو کۆمەڵـکوژییەی کە لە ئەمڕۆدا لە لایەن سوپا خوێنڕێژەکەی تورکیای ئۆردوگان و، لە لایەن میتە زۆڵ و بێڕەوشتەکانیانەوە، لە شار و لە شارۆچکە و لە گوندەکانی باکووری کوردستان دا، دەرهەق بە منداڵان و ژنان و پیرانی بێتاوانی کوردمان، بە رۆژی رووناک و بە ئاشکرا، بە بەرچاوی وڵاتـانی جیهان و، نەتـەوە یەکگرتووەکان و رێخراوەکانی مافەکانی مرۆڤ و منداڵان، ئەنجامیان دەدەن . . تاوانی کۆمەڵکوژین و، تاوانی دژ بە مرۆڤایەتـین و . . دژ بە مافەکـانی مرۆڤ و، منـداڵانن . . بەڵکو دژی هەموو یاسا و رێسایەکی نێودەوڵـەتین . . شەرمەزاریشە بۆ کۆمەڵگای جیهانی و، بۆ پەڕلەمانی ئەوروپا کە لە ئاستی ئەم تاوانە قێزەوەنانەی تورکیادا، خۆیـان کوێـر و کـەڕ و لاڵ کـردوون . . بەرژەوەندییە ئابوورییەکـانیان، لە سەرووی مرۆڤـایەتی و ویـژدان و دادپەروەری و مافەکانی مرۆڤ و منداڵانەوەن .\nرۆژی یەکشەممە ( ٢٤ی/ ئاپریل/ ٢٠١٦) یادی ( ١٠١) کەمین ساڵـڕۆژی تراژیدیـای سەربڕینی ( یەک ملیۆن و نیو ) ئەرمەنییە . . یادی ( دۆزەخی ئەرمەنییەکان ) ە، کە لە لایەن تورکیای عوسمانیی رەگەزپەرست، تورکیای ئیسلامی و عیلمانییەوە ئەنجام درا . لە رووی ژمارەی قوربانییانەوە . . لە دوای هۆڵۆکۆستی جوولەکەکانەوە، بە دووەمین کۆمەڵکوژی دادەنرێت . . ئەڵمانیا دانی بە هۆڵۆکۆستدا نـاو، داوای لێـبووردنیان لە ئیسرائیل کرد و . . قـەرەبووی مـادی و مەعنەوی جوولەکە قوربانییەکانی ئەم تـاوانە گەورەیەیان کرد، کە زیاتر لە (٦) ملیۆن جوولەکەیان سوتاند و کوشت . . بەڵام رژێمە یەک لە دوای یەکەکانی تورکیا . . تا ئەمڕۆش نکووڵی لە کۆمەڵکوژی ئەرمەنییەکـان دەکەن و. . ئامـادەنین کە بە فەرمی دان بەم تاوانەیان بنێن . . یا داوای لێـبووردن لە ئەرمینیا بکەن . . تورکیا دان بە هیچ تاوانێکیدا نانێت . . ئامادەش نین کە قەرەبووی مادی ئەرمەنییە قوربانییەکانی کۆمەڵکوژییەکەیان بکەنەوە . . تورکیا دژی بڕیاری پەڕلەمانەکانی ئەو دەوڵەتانەشە، کە بە فەرمی تاوانی ئەرمەنییەکانیان بە کۆمەڵکوژی ناساند . . تا ئێستا زیاتر لە بیست وڵاتی جیهان بە فەرمی دانیان بە پاکتاوی رەگەزی و بە کوشتنی ئەرمەنییەکانیان نا و، بە ( تاوانی کۆمەڵکوژی ) ناساندیان . . لەوانەش :\n( فەرەنسا، بەریتـانیا، رووسیا، لوبنـان، هوڵـەندا، یونـان، نەمسا، دانیمارک، سـوید، کەنـەدا، میسر، ٤٣ولایەت لە ولایەتەکانی ئەمریکا، پەڕلەمانی ئەوروپاش ) . . هەر بۆ هەمیشە لە بەرچاوبوون و . . لە یادبوونی . . ئەم کۆمەڵکوژییەی ئەرمەنییەکان، لە پایتەختەکانی ( یریڤان ـ ئەرمینیا ) و، ( برۆکسل ـ بەلچیکا ) و، ( کۆبنهاگن ـ دانیمارک ) پەیکەری یادەوەری، بۆ کومەڵکوژیی ئەرمە ییەکان و. . بۆ ئاماژەکردن بەم تاوانانەی تورکیا کراون، بێ ئەوەی گوێ بە ناڕەزاییەکانی تورکیا بدەن .\nئەگەر بەراوردێک لە نێوان کۆمەڵکوژیی ئەرمەنییەکان ( قەسابخانەی ئەرمەنییەکان ) لە تورکیا و، کۆمەڵکوژی کورد لە باشوری کوردستاندا ( تـاوانی ئەنفـال ) بکەین . . دەبینین زۆر لە یەکەوە نزیکن . . هەردووکیشیان لە مانگی ئاپریل دا ئەنجام دراون . . من بۆ ئەوەش دەچم، کە هەر لەلایەن تورکیاوە، پیلان وپلان و نەخشەی کۆمەڵکوژی کورد ( تاوانی ئەنفال ) داڕێژرابێت و، خرابێتە بەردەستی رژێمی بەعەسی فاشستی عێراقی هاوئایدیۆلۆژیایان . . پەیوەندی و هاوکارییەکی سەربازی و سیخوڕی تەوا لە نێوان تورکیا و بەعسی رەگەزپەرستی گۆڕبەگۆڕدا هەبوو، تاوانی (ئەنفالی شەنگال) یش، کە لە لایەن ئیسلامییە داعشەکانی هاوپەیمانی تورکیاوە ئەنجام درا . . بێگومان هەر لە لایەن تورکیاوە نەخشەی بۆ کێشرا بوو . . چونکە برا ئێزیدییەکانمان کوردن و، ئاینی خۆیان هەیە . . گومانیشم نییە، کە گرتن و وێرانکردنی شاری( کۆبانی پاڵەوان ـ رۆژئاوای کوردستان ) لە لایەن داعشی جاشی تورکیاوە . . هەر لەلایـەن تورکیای ئەندازیـاری پیلانگـێڕی و تـاوان و جینۆسایـدەوە، نەخشەیـان بۆ داڕشتبوو . . تورکیا تا ئەمڕۆش بە ئاشکرا لە دژی خەبات و خواستەکانی گەلی کوردمان، یارمەتی لۆجستی و سیخوڕی و چەک و تەقەمەنی پێشکەش بە داعش دەکات و . . تورکیا پردێکی دڵنیایی داعشە بۆ پەڕینەوە بۆ عێراق و سوریا و لیبیا و میسر .\nئەرمەنییەکان هەرگیز، کۆمەڵکوژی گەلەکەیان لەیادنەکردووە و لە یادی ناکەن و، تا ئەمڕۆش لەەژێر دروشمی ( یادکـەرەوە و داوابـکە ) دا، سوورن و وازن ناهێنن لە مافەکانی خۆیان . . تا تورکیا ناچاردەکەن، کە بە فەرمی دان بەم تاوانە قێزەوەنانەیان بنێن و . . داوای لێبووردن لە گەلی ئەرمینی بکەن و . . قەرەبووی مادییان بکەنەوە .\nلە یادی ( ١٠١) ساڵەی جینۆسایدی ئەرمەنییەکاندا، من وەکو کوردێک، بە تونـدی پرۆتستۆی ئەو تاوانانەی تورکیا دەرهەق بە ئەرمەنییەکان دەکەم . . ئەو تاوانانەشیان کە لە ئەمڕۆدا تورکیای رەگەزپەرست لە باکووری کوردستاندا بە شێوەیەکی دڕندانە، دژی گەلی خۆڕاگری قارەمان و ئازادیخواز و ئاشتیخوازی کوردمان ئەنجامی دەدەن .\nزووبێت یا درەنگ، سەرکەوتن بۆ گەلانی تێکۆشەر و خـۆڕاگر و کۆڵنەدەر دەبێت . .


جۆ بایدن خۆکاندیدکردنی بۆ سەرۆکایەتی ئەمریکا رادەگەیەنێت\nترەمپ: رێکەوتن لەگەڵ ئێران ئەستەم بوە\n- 4/24/2019 9:09:00 AM 2565 جار خوێندراوەتەوە\nجۆ بایدن، جێگری پێشوی سەرۆکی ویلایەتە یەکگرتوەکانی ئەمریکا پلانی هەیە رۆژی پێنجشەممە خۆکاندیدکردنی لەسەر حزبی دیموکراتەکان بۆ هەڵبژاردنەکانی سەرۆکایەتی ئەمریکا لە ساڵی 2020 دا رابگەیەنێت.\nجۆ بایدن، جێگری پێشوی سەرۆکی ئەمریکا پلانی هەیە سبەی پێنجشەممە خۆکاندیدکردنی رابگەیەنێت\nکەناڵی هەواڵی NBCی ئەمریکی لە زاری سەرچاوەیەکەوە بڵاویکردەوە، جۆ بایدن، جێگری پێشوی سەرۆکی ویلایەتە یەکگرتوەکانی ئەمریکا پلانی هەیە سبەی پێنجشەممە خۆکاندیدکردنی لەسەر حزبی دیموکراتەکان بۆ هەڵبژاردنەکانی سەرۆکایەتی ئەمریکا لە ساڵی 2020 دا رابگەیەنێت.\nدوای راگەیاندنی وەکو کاندیدی سەرۆکایەتی ئەمریکا بایدن سەردانی پیتسبێرگ دەکات\nئاماژەی بەوەشکردوە، دوای راگەیاندنی وەکو کاندیدی سەرۆکایەتی ئەمریکا بایدن سەردانی پیتسبێرگ و دواتر لە هەفتەکانی داهاتودا سەردانی ئەو چوار ویلایەتەی ئەمریکا دەکات کە زووتر دەنگدان تیایاندا بەڕێوەدەچێت.\nجۆ بایدن دەبێتە کاندیدێکی دیکەی دیموکراتەکانی ئەمریکا لە هەڵبژاردنەکانی سەرۆکایەتی ئەو وڵاتەدا لە ساڵی 2020\nبەمەش جۆ بایدن دەبێتە کاندیدێکی دیکەی دیموکراتەکانی ئەمریکا لە هەڵبژاردنەکانی سەرۆکایەتی ئەو وڵاتەدا لە ساڵی 2020، کە هەوڵدەدەن کۆشکی سپی لەژێر دەستی دۆناڵد ترەمپدا دەربهێنن.\nبایدن جێگری باراك ئۆباما، سەرۆكی پێشوی ئەمریكا بو\nپێشتر و لە ماوەی سەرۆكایەتی باراك ئۆباما، سەرۆكی پێشوی ئەمریكادا، بایدن لە ماوەی ساڵانی 2009 تا 2017 وەكو 47هەمین جێگری سەرۆكی ئەمریكا دەستبەكاربوو.\nبایدن پێشتر چەندین رەخنەی ئاڕاستەی دۆناڵد ترەمپ کردبو، لەبارەی دۆسیەی کوشتنی جەمال خاشقچی، رۆژنامەنوسسی سعودی کە لە کونسوڵخانەی سعودیە لە ئیستانبوڵ کوژرا وتبوی، "مامەڵەکردنی دۆناڵد ترەمپ، سەرۆكی ئەمریكا لەگەڵ دۆسیەکەدا جێگەی شەرمەزاری و ترسناكە".


چوونه‌سه‌ره‌وه‌ی خێرای ژماره‌ی منداڵانی كار له سه‌رده‌می قه‌یرانی كۆرۆنا له ئێران و جیهان – کۆمەڵە\nلێكۆڵینه‌وه‌كانی ڕێكخراوی نه‌ته‌وه یه‌كگرتووه‌كان نیشانی داوه كه له سه‌رده‌می بڵاوبوونه‌وه‌ی نه‌خۆشیی كۆرۆنادا، به‌هۆی ئه‌و گوشارانه‌ی كه كه‌وتووه‌ته سه‌ر ژیانی بنه‌ماڵه هه‌ژاره‌كان، ئاستی كاری منداڵان یه‌كجار زیادی كردووه. به پێی ئه‌م لێكۆڵینه‌وانه، به‌ر له گشت گیر بوونی كۆرۆنا له ئاستی جیهاندا، نزیك ١٥٢ ملیۆن منداڵی كار بوونی هه‌بووه كه ٧٣ ملیۆنیان خه‌ریكی ئه‌نجام دانی كاری پڕمه‌ترسی بوون. به‌ڵام له ئێستادا باس له‌وه ده‌كرێ كه ژماره‌ی منداڵانی كار له ئاستی جیهاندا گه‌یشتبێته نزیك به ٣٠٠ ملیۆن كه‌س. ئاماره‌كانی ڕێكخراوی نه‌ته‌وه یه‌كگرتووه‌كان ئه‌گه‌رچی دڵته‌زێن و ته‌كانده‌رن، به‌ڵام به‌هیچ شێوه‌یه‌ك بۆ تێگه‌یشتن له پانتایی ڕاسته‌قینه‌ی ئه‌م كاره‌ساته، جێگای متمانه نین. له‌به‌ر ئه‌وه‌یكه لێكۆڵینه‌وه له‌م بوارانه‌دا، پشت به‌و ئامار و زانیاریانه ده‌به‌ستێ كه له لایه‌ن ده‌وڵه‌ته‌كانی ئه‌ندامی ئه‌م ڕێكخراوه‌وه ئاماده كراوه. ڕژیمی كۆماری ئیسلامی یه‌كێك له‌و ڕژیمانه‌یه كه ژماره‌ی منداڵانی كاری له ئێران، نزیك به ٣ ملیۆن منداڵ، ڕاگه‌یاندووه. ئه‌م ئاماره‌ش به پێی كارگه چكۆله‌كان ئاماده كراوه كه تێیاندا منداڵان به شێوه‌ی به‌رین كارییان پێده‌كرێ. به‌ڵام ئاماره ناڕه‌سمیه‌كان به له‌به‌رچاوگرتنی منداڵانی كاری سه‌رشه‌قامه‌كان، دێپۆكانی جیاكردنه‌وه‌ی زبڵ و هیتر، باس له بوونی پتر له ٧ ملیۆن منداڵی كار له ئێران ده‌كه‌ن. ئاماده‌كارانی لێكۆڵینه‌وه‌كه‌ی ڕێكخراوی نه‌ته‌وه یه‌كگرتووه‌كان ده‌ڵێن:\n“ئه‌و نیگه‌رانییه له ئارادایه كه دژوارییه ئابوورییه‌كانی سه‌رچاوه‌گرتوو له بڵاوبوونه‌وه‌ی ویرووسی كۆرۆنا، گوشار بخاته سه‌ر ده‌وڵه‌ته‌كان بۆ ئه‌وه‌یكه پێداچوونه‌وه به‌سه‌ر یاساكانی ڕێگری له كاری منداڵان بكه‌ن و یان وایان لێبكات كه له به‌كرده‌وه ده‌رهێنانی ئه‌م یاسایانه‌دا، كه‌مته‌رخه‌می بكه‌ن“. با سه‌ره‌نج بده‌ینه نموویه‌ك له “ده‌ركی ئه‌م نیگه‌رانییه” و وڵامدانه‌وه‌ی له لایه‌ن ڕژیمی كۆماری ئیسلامییه‌وه:\n“سه‌ید مالك حسێنی” سه‌رپه‌رستی ڕێكخراوی خزمه‌تگوزاریی شاره‌داریی تاران، وێڕای دان پێدانان به‌وه‌یكه له تاران ٥٠٠ چاڵ و گاڕاژی دێپۆی زبڵ بوونی هه‌یه كه تێیاندا منداڵان خه‌ریكی جیاكردنه‌وه‌ی زبڵن، باس له “دڵاواڵه‌یی” شاره‌داریی ده‌كات و به‌و په‌ری بێشه‌رمییه‌وه ده‌ڵێ: “به شێوه‌ی ڕه‌ندۆم له چاڵه‌كانی زبڵگه‌ڕیدا خوارده‌مه‌نی بڵاو ده‌كرێته‌وه، كه ڕۆژانه له ٢٠٠ ژه‌مه‌وه ده‌ست پێده‌كات و جاری واشه تا ٧٠٠ ژه‌م خۆراكی گه‌رم بڵاو ده‌كرێته‌وه. ئه‌م گاڵته‌جاڕییه‌ی كه ئه‌م به‌رپرسه‌ی شاره‌داریی تاران به “شانازی“یه‌وه باسی لێده‌كات، له حاڵێكدایه كه ته‌نانه‌ت ئاماره ده‌وڵه‌تییه‌كان باس له بوونی ١٤ هه‌زار منداڵ له تاران ده‌كه‌ن كه خه‌ریكی جیاكردنه‌وه‌ی زبڵن. زۆربه‌ی ئه‌م منداڵانه به جلی فۆرم و به شێوه‌ی ڕه‌سمی، به بێ بایه‌خ دان به ئیمزای په‌یماننامه جیهانییه‌كان له بواری ڕێگری له كاری منداڵان، له خزمه‌ت شیركه‌ته‌كانی ژێرلقی شاره‌داریی دان و خه‌ریكی كاری جیاكردنه‌وه‌ی زبڵن. هه‌ر ئه‌م به‌رپرسه‌ی شاره‌داریی تاران له درێژه‌دا ده‌ڵێ: “هه‌ڵبه‌ت پێڕاگه‌یشتن به هه‌موویان، به‌و بوودجه‌یه‌ی ئێستا، كارێكی دژواره، له‌به‌ر ئه‌وه‌یكه ئێمه بوودجه‌یه‌كی دیاریكراو و سنووردارمان هه‌یه كه بۆ به‌رنامه‌ی ده‌ستووریی وه‌ك دابین كردن و پاراستنی ژێرخان و كاری له‌مجۆره هه‌زینه ده‌كرێت“.\nئیلنا، هه‌واڵنێریی كاری ئێران، له‌م دوایانه‌دا، ڕاپۆرتێكی له شاری زاهێدان، سه‌باره‌ت به كاری منداڵان ئاماده كردووه. له‌م ڕاپۆرته‌دا هاتووه: “شاری زاهێدان پڕه له‌و منداڵانه‌ی كه له‌سه‌ر چواڕڕاكان فاڵ ده‌فرۆشن، یان شووشه‌ی ماشێنه‌كان خاوێن ده‌كه‌نه‌وه، له په‌نا ئه‌و به‌ناو پیشانه‌وه، بێنزین فرۆشیش هه‌یه. هێندێك له منداڵان بێنزین له ده‌به‌ی چكۆله ده‌كه‌ن و له ده‌كه‌ی سه‌ر شه‌قامه‌كان به مشته‌ریه‌كانی ده‌فرۆشن و یان هێندێكیان له‌گه‌ڵ ماشێنه “بێنزین كێش“ه‌كان ده‌ڕۆن و له نزیكیی سنووره‌كان، داده‌بزن و له گواستنه‌وه‌ی گاڵۆنه‌كانی بێنزین بۆ ئه‌وبه‌ری سنوور، یارمه‌تییان ده‌ده‌ن. “منداڵێك كه چه‌ند ده‌به‌ی بێنزین پێیه و دانیشتووه و چاوه‌ڕوانی مشته‌رییه، به ئاماده‌كاری ڕاپۆرته‌كه ده‌ڵێ: “باوكی كرێكاری ده‌مێكه بێكار بووه و خانه‌نشینه. دایكی بۆ خه‌ڵكی گه‌ڕه‌كی باباییانی زاهێدان خه‌یاتی ده‌كات. شه‌نبه ده‌ڵێ: كۆرۆنا زۆر خراپه، هه‌موو شتێكی تێك داوه، ته‌نانه‌ت كاری خه‌یاتیه‌كه‌ی دایكیشم“.\nبه‌سه‌رهاتی منداڵانی كۆڵبه‌ری كوردستان، له‌وه‌ش دڵته‌زێنتره. با سه‌ره‌نج بده‌ینه ڕاپۆرتێكی هه‌واڵنێریی هێرانا كه خۆی مشتی نموونه‌ی خه‌رواره و ده‌رخه‌ری باروودۆخی ڕاسته‌قینه‌ی زاڵه. “كۆڕێك به قژی كاڵه‌وه كه بۆ لایه‌ك لایداوه، بار له‌سه‌ر شان، له نێو به‌فره‌كه‌دا لاخێز دانیشتووه و ده‌ستی به ده‌وری ئه‌ژنۆیه‌وه گرێ داوه و شه‌رمێونانه چاو له كامێراكه ده‌كات. شاڵێكی نه‌زۆر ئه‌ستووری له ده‌وری گه‌ردنی هاڵاندووه و هه‌تاوی كزی زستانیش لایه‌كی ڕوخساری ڕووناك كردووه. ناوت چییه؟ عه‌لی. ده‌رس ده‌خوێنی؟ نا. بۆچی كۆڵبه‌ری ده‌كه‌ی؟ بۆ خه‌رجی. ئاماژه‌ی به باره‌كه‌ی سه‌رشانی كرد. ژیان و ده‌رس و كار بۆ عه‌لی، له‌و كۆڵه قورسه ته‌لیس پێچه‌دا، كۆ بووه‌ته‌وه. ئه‌و ته‌مه‌نی ته‌نیا ١٥ ساڵه”.\nمنداڵان نابێ له خوێندن بێبه‌ری بكرێن. ژیان و ڕێفاهی منداڵان، به بێ له‌به‌رچاوگرتنی باروودۆخی بنه‌ماڵه، پێویسته له لایه‌ن ده‌وڵه‌ته‌وه زه‌مانه‌ت بكرێ. ده‌وڵه‌ت، ئه‌ركی سه‌ر شانییه‌تی كه ستانداردێكی دیاریكراو له خۆشبژێوی و كه‌ره‌سته‌ی گه‌شه‌ی ماددی و مه‌عنه‌ویی منداڵان و تازه‌لاوان، له باڵاترین ئاستی خۆیدا، زه‌مانه‌ت بكات. یارمه‌تیی ماڵیی پێویست و خزمه‌تگوزاریی بێبه‌رامبه‌ری پزیشكی و فێركاری و كلتووری، بۆ دابین كردنی ستانداردی ژیانی منداڵان و تازه‌لاوان، به بێ سه‌ره‌نجدان به وه‌زعییه‌تی بنه‌ماڵه، پێویسته بخرێته گه‌ڕ و بابه‌تی فێركردنی بێبه‌رامبه‌ر و ئیجباری تا ته‌مه‌نی ١٨ ساڵ دابین بكرێ. كاری پیشه‌یی بۆ منداڵان و تازه‌لاوانی ژێر ته‌مه‌نی ١٨ ساڵ، پێویسته ڕابگیرێ و نابێ ڕێگه بدرێ كه جه‌سته و ده‌روونی منداڵان له‌ژێر كاری پیشه‌ییدا زایه بێت. ده‌ستڕاگه‌یشتن به‌مجۆره خواستانه، ته‌نیا ده‌توانێ به‌رهه‌می خه‌باتی یه‌كگرتووانه، سه‌رتاسه‌ری و ڕێكخراوی كرێكاران و بزووتنه‌وه پێشڕه‌وه كۆمه‌ڵایه‌تییه‌كان بێت.


لە ماوەی ساڵێکدا ٨٠ هاووڵاتیی کورد لەسێدارە دراون kdpmedia.org\nلە ماوەی ساڵێکدا ٨٠ هاووڵاتیی کورد لەسێدارە دراون\nبەپێی ڕاپۆرتی ڕێکخراوی مافی مرۆڤ لە ڕۆژهەڵاتی کوردستان، لە ماوەی یەک ساڵدا، واتە لە١٨ی ڕەزبەری ساڵی پارەوە هەتا ئەمڕۆ لە ڕۆژهەڵاتی کوردستان، لەلایەن دەزگای دادوەریی ئێرانەوە ٨٠ بەندکراوی کورد لەسێدارە دراون.\nلەوبارەوە ڕێکخراوی مافی مرۆڤی (هەنگاو) بە بۆنەی ڕۆژی ١٠ی ئۆکتۆبەر، ڕۆژی جیهانیی بەرەنگاربوونەوە دژ بە حوکمی سێدارە ڕاپۆرتێکی ئاماریی لەسەر ڕێژەی لەسێدارەدان لە ڕۆژهەڵاتی کوردستان بڵاو کردووە.\nبەپێی ئەم ڕاپۆرتە، لە کۆی ئەو ٨٠ کەسەی کە لە سێدارە دراون، ٦ کەسیان بە تۆمەتی چالاکیی سیاسی، ٩ کەسیان بە تۆمەتی چالاکیی مەزهەبی، ٥٥ کەسیان بە تۆمەتی قەتڵی ئەنقەست، ٧ کەسیان بە تۆمەتی بازرگانیکردن بە مادە سڕکەرەکان و ٣ کەسیشیان بە تۆمەتی دەستدرێژیی سێکسی لەسێدارە دراون.\nبە پشتبەستن بە ئامارەکانی ماڵپەڕی (هەنگاو) ٣٧ کەس لەو هاووڵاتییانەی کە لەسێدارە دراون، خەڵکی پارێزگای ورمێ بوون، ٢٨ کەس خەڵکی پارێزگای کرماشان، ٥ کەس خەڵکی پارێزگای ئیلام، ٥ کەس خەڵکی پارێزگای لوڕستان، ٣ کەس خەڵکی پارێزگای سنە، یەک کەسیش خەڵکی پارێزگای خۆراسانی باکوور و کەسێکیش لە کوردانی پارێزگای قەزوێن بووە. سێ کەس لە شارەکانی خۆی، سەڵماس و ئیلام لە پێش چاوی خەڵکی لەسێدارە دراون.\nجیا لەو ٣ کەسە ٧٧ کەسی دیکە لە بەندیخانەکانی: ورمێ ٣٠ کەس، کرماشان ١٨ کەس، کەرەج ١٢ کەس، ئیلام ٥ کەس، لوڕستان ٤ کەس، خۆی ٢ کەس، بەندەرعەباس ٢ کەس، ئیسفەهان، بیرجەند، میاندواو و شیروان هەر کامەیان یەک کەس لەسێدارە دراون.\nلە کۆی ئەو ٨٠ کەسەی کە لەسێدارە دراون ٢ کەسیان ژن بووە و ٧٨ کەسیان پیاو بوون کە هەر دوو ژنەکە خەڵکی پارێزگای ورمێ بوون.\nلە ساڵی ٢٠٠٢ی زایینییەوە ڕێکخراوەکانی داکۆکیکاری مافەکانی مرۆڤ ڕۆژی ١٠ی ئۆکتۆبەریان وەکوو ڕۆژی جیهانیی بەرەنگاربوونەوەی حوکمی سێدارە ناودێر کردووە.\nئێستا لە ١٠٤ وڵاتی جیهان حوکمی سێدارە جێبەجێ ناکرێت و لە ٥٠ وڵاتیش هەرچەند لەلایەن یاساوە ڕیگە پێدراوە، بەڵام ئەو حوکمە جێبەجێ ناکرێت و تەنیا لە ٣٦ وڵات حوکمی سێدارە بەڕێوە دەچێت.


ئەنجوومەنی باڵای ریفراندۆم: ئامادەکارییەکان بۆ ئەنجامدانی گشتپرسی بەردەوام دەبێت\n(هەواڵ كوردستان)- رووداو - هەولێر ئەنجوومەنی باڵای ریفراندۆم بە سەرپەرشتی مەسعود بارزانی، سەرۆکی هەرێمی کوردستان کۆبووەوە و رایگەیاند "لەبەر ئەوەی ئەو پێشنیارانەی تا ئێستا خراونەتەڕوو ئەو گرێنتییە پێویستانەی تێدا نییە کە جێی رەزامەندی و بڕوای گەلەکەمان بێت، بۆیە پرۆسەی ریفراندۆم بەردەوام بێت".دەقی راگەیێندراوی ئەنجوومەنی باڵای ریفراندۆم ڕۆژی یەکشەممە 17-9-2017 لە سەلاحەدین ئەنجوومەنی باڵای ڕیفراندۆم بە سەرپەرشتیی بەڕێز مەسعود بارزانی کۆبووەوە.\nکۆبوونەوەکە ئەو پێشنیارانەی هەڵسەنگاند کە لەلایەن کۆمەڵگەی نێودەوڵەتییەوە ئاراستەی سەرکردایەتیی سیاسیی کوردستان کراون و بەڕێزەوە ئەو هەوڵانە هەڵسەنگێندران و سوپاسی ئەو بایەخپێدانەی کۆمەڵگەی نێودەوڵەتی کرا کە بە گەلی کوردستان دراون.\nلەو سۆنگەیەوە کە ڕیفراندۆم تەنها ئامرازە بۆ گەیشتن بە مافی بڕیاردانی چارەنووسی گەلەکەمان، کۆبوونەوەکە بڕیاری دا:یەکەم: لەبەر ئەوەی ئەو پێشنیارانەی تا ئێستا خراونەتەڕوو ئەو گرێنتییە پێویستانەی تێدا نییە کە جێی ڕەزامەندی و بڕوای گەلەکەمان بێت، بۆیە پڕۆسەی ڕیفراندۆم بەردەوام بێت.دووەم: لە هەمان کاتیشدا، لەپێناو دەستەبەرکردنی مافی بڕیاردانی چارەنووسی گەلەکەمان، بە ڕووحیەتێکی بونیادنەرانەی بەرپرسانەوە درێژە بە پرۆسەی گفتوگۆ و دیالۆگ لەگەڵ هەموو لایەنە پەیوەندیدارەکانی کۆمەڵگەی نێودەوڵەتی دەدرێت.


دەروازەی نوێ بۆ مۆبایل | kurditgroup\nدەروازەی نوێ بۆ مۆبایل\nمیونخ- مۆڵەت بەخشی بەناوبانگ Web.de كە چەندین خزمەتگوزاری جیاجیای سەر نێت دەبەخشێ (پۆست، وێب سایت، SMS,..هتد) هەستاوە بە دانانی پەڕەیەكی نوێ بۆ كاری مۆبایل و خزمەتگوزارییەكانی بەڵام بێ بەرامبەر نییه، لاپەڕەكە بە ناوی handy.web.de ەوەیه.\nتیایدا: 24.000 جۆر زەنگ tone ، كارتی ڕەنگین MMS، یانزه هەزار لۆگۆ Logos كە 4.500 دانەیان ڕەنگینه، دەخاتە بەردەست خوازیاران و بەكاربەرانی مۆبایل. بێ گومان بۆ پارەدانیش نەخشه و بانكی WEB.Cent-Konto ئامادەكراوە. ئاماژەی بۆكراوە كە ڕۆژانە وێنە و زەنگی نوێ زیاددەكات و گرنگی ئەدەن بە هەموو جۆرەكانی مۆبایل (Nokia, Siemens, Sony، Ericsson وSharp ) تا بتوانرێ هەموو كەسێ سوود لەم خزمەتەیان وەربگرێ.. لەگەڵیدا 300 یاری تایبەت كە بە جاڤا سازكراوە ئامادە دەكرێ بۆ داگرتن..\nشایەنی باسە كە ئێستا لە باشووری كوردستانیش كۆمپانیاكانی خزمەتگوزاری مۆبایل بەتەمای گۆڕانكاری نوێن لە جۆر و تەكنیكی كاركردنیان تا بتوانن ئەو خزمەتگوزارییە نوێیانە بە خەڵكی ناو كوردستان بگەیەنن، لەوانەش ساناتێل SanaTel و ئاسیا تێل.


سەرەخۆشیی دەزگای ڕێکخستنی گشتی لە خەڵکی سەردەشت\n16:10 - 24 بەفرانبار 2719\nکوردستان میدیا: دەزگای ڕێکخستنی گشتیی حیزبی دێموکراتی کوردستانی ئێران، پەیامێکی سەرەخۆشیی بەبۆنەی کۆچی دوایی "دوکتور جەلال حاجی زادە"، کەسایەتیی ئاکادێمیکی سەردەشتی، ڕوو لە خەڵکی ئەو شارە بڵاو کردەوە.\nخەڵکی نیشتمانپەروەری سەردەشت!\nڕووناکبیرانی خەباتکار و ئۆگرانی زانست و پێشکەوتن!\nبنەماڵەی خەمباری مامۆستا جەلال حاجیزادە (ڕامان)!\nلەدەستدانی ناوادەی مامۆستای خەباتکار، "دوکتور جەلال حاجی زادە" خەسارێکی گەورە بوو کە وە کۆڕ و کۆمەڵگای تێکۆشەرانی خولیای خزمەت بە گەل و نیشتمانە چەوساوەکەمان کەوتووە.\n"دوکتور جەلال حاجی زادە"، کەسایەتییەکی نیشتمانیی ناسراو، خۆشناو و بیرمەندی گەلەکەمان بوو کە فیداکارانە و خۆنەویستانە بەشی هەرە زۆری ژیان و توانای، تەرخانی خزمەت بە گەل و وڵاتەکەی کردبوو و لە بەر هۆکارێکی گوماناوی، لە هەڕەتی گوڕ و توانای خزمەتیدا لەدەستمان چوو.\nئێمە وێڕای بەداخبوونمان لە خەساری لەدەستچوونی مامۆستا "جەلال حاجی زادە"، سەرەخۆشی لە خەڵکی شاری سەردەشت، ڕووناکبیران و تێکۆشەرانی ڕێگای پێگەیاندنی لاوانی نیشتمانەکەمان بەگشتی و بنەماڵەی بەڕێزی دوکتور "جەلال حاجی زادە" دەکەین.


گۆڕان بۆله هه‌ڵبژاردن بترسێت؟\nقسه‌كردن له‌سه‌ر هه‌ڵبژاردنی داهاتووی په‌رله‌مانی كوردستان بۆچوونی لایه‌نه سیاسیه‌كان له‌سه‌ر كات و شێواز و سیسته‌می هه‌ڵبژاردنه‌كه بوه‌ته بابه‌تێكی گه‌رمی گفتوگۆی ، گه‌رمتر له‌وه‌ش قسه‌كردنه له‌سه‌ر "كات"ی هه‌ڵبژاردنه‌كان.\nله‌ژێر چه‌تری"كات" پارتی تاكه هێزه وا خۆی ده‌رده‌خات ئه‌و له‌خه‌می دیموكراسیه‌ت و ئه‌نجامدانی هه‌ڵبژاردنی په‌رله‌مانی كوردستانه به‌زوترین كات، له‌گه‌ڵ ئه‌وه‌شدا ناڕاسته‌وخۆ بزوتنه‌وه‌ی گۆڕان و هاوپه‌یمانه‌كانی به خۆدزینه‌وه له هه‌ڵبژاردن تۆمه‌تبارده‌كه‌ن، ئه‌م بانگه‌شانه‌ی پارتی له‌كاتێكدایه ده‌بوو ئه‌وه‌ی ترسی له هه‌ڵبژاردن بێت پارتی بێت نه‌ك بزوتنه‌وه‌ی گۆڕان، به‌هۆی ئه‌وه‌ی پارتی وه‌ك هێزێك له ئێستادا بووه به ڕه‌مزی شكست له حوكم ڕانیدا. به‌ناوی سیاسیه‌تی ئابووری سه‌ربه‌خۆ و دۆخی ژیانی هاوڵاتیان گه‌یاندوه‌ته لێواری مه‌رگ، چاره‌كه‌مووچه به‌سه‌ر فه‌رمانبه‌راندا سه‌پاندن و ئه‌گه‌رچی نه‌وتی هه‌رێمی كوردستان به‌كه‌ركوكیشه‌وه له ژێر ده‌ستی بووه.\nله‌رووی شه‌راكه‌ت و ئستحقاقی هه‌ڵبژاردنه‌وه بنه‌ماكانی دیموكراسی، پارتی شكستی هێناو نه‌یتوانی شه‌راكه‌تی نوێنه‌رایه‌تی ڕاسته‌قینه بكات.رێگری كرد له گه‌ڕانه‌وه‌ی سه‌رۆكی په‌رله‌مانی كوردستان بۆ په‌رله‌مان و وه‌زیره‌كانی بزوتنه‌وه‌ی گۆڕان بۆ وه‌زاره‌ته‌كانیان. له‌رووی خاك و نیشتیمانه‌وه پارتی به هۆی ریفراندومه‌وه (51%)ی خاكی كوردستانی خسته‌وه ده‌ستی كێشمه‌كێشی ماده‌ی (140)ی ده‌ستوور. له‌گه‌ڵ ئه‌مانه‌شدا سه‌پاندنی سه‌رۆكێكی ناشه‌رعی (مه‌سعود بارزانی) بۆ زیاتر له چوار ساڵ. ئه‌مانه هه‌موو به‌رهه‌می ئه‌و سیاسه‌ته شكستخواردوه‌ی پارتیه.\nلۆژیكی ئه‌و بانگه‌شه‌یه له‌كوێدایه هێزێك خاوه‌نی ئه‌و هه‌موو شكسته بێت بانگه‌شه‌ی هه‌ڵبژاردن بكات به‌زوترین كات، له‌كاتێكدا هه‌موو جومگه‌كانی ده‌سه‌ڵاتی له‌به‌رده‌ست بێت، به‌ڵام هێزێكی وه‌ك بزوتنه‌وه‌ی گۆڕان له هه‌ڵبژاردن بترسێت له‌كاتێكدا هیچ پۆستێكی له‌حكومه‌تدا نه‌بێت تا ترسی له‌ده‌ستدانی هه‌بێت به‌هۆی هه‌ڵبژاردنه‌كانه‌وه، ئه‌بێ ئه‌ترسه‌ی گۆڕان له‌چی بێت كه له‌ده‌ستی بداتله‌كاتێكدا بزوتنه‌وه‌ی گۆڕان وه‌ك هێزێكی كاریگه‌ری گۆڕه‌پانی سیاسی خۆی هێشتوه‌ته‌وه و سه‌ڕه‌ڕایی ئه‌و فشارانه‌ی ده‌خرانه‌سه‌ری چ له ئاستی ناوخۆییه‌وه بێت له‌لایه‌ن یه‌كێتی و پارتی و یان له‌ئاستی ئیقلیمی و نێوده‌وڵه‌تیه‌وه بێت به‌تایبه‌ت له دووباره سه‌پاندنه‌وه‌ی "مه‌سعود بارزانی" وه‌ك سه‌رۆكی هه‌رێم. هه‌موو فشارانه نه‌بونه هۆی ئه‌وه‌ی بزوتنه‌وه‌ی گۆڕان سیاسه‌تی مه‌ده‌نیانه‌ی خۆی بگۆرێت و په‌رچه‌كرداری هه‌بێت ئه‌گه‌رچی تواناشی هه‌بوو.به‌ڵامبه‌رده‌وام بوو ئه‌گه‌رچی قوربانی زۆری دا و له‌دواجار سه‌ركه‌وتوو بوو له پاراستنی ئه‌و به‌ڵێنانه‌ی به‌ده‌نگده‌ر و لایه‌نگرانی خۆی دابوو.\nپارتی له ژێر چه‌تر هه‌ڵبژاردنێكی خێرادا ده‌یه‌وێت هه‌ڵبژاردنێك له‌هه‌رێمی كوردستان به‌رێوه بچێت هاوشێوه‌ی هه‌ڵبژاردنه‌كانی پێشو، تۆماری ده‌نگده‌ران پڕبێت له‌كه‌م و كورتی (ناوی مردوان، ئاواره‌كان ڕۆژهه‌ڵات و ڕۆژ ئاوا، ئاواره‌ی عه‌ره‌ب، ساخته‌كاری له‌هه‌ڵبژاردن) جگه له‌مانه‌ش، قۆرغكردنی كورسی "كۆتا"یه بۆ پێكهاته‌كان و ژماره‌یان (11) كورسی په‌رله‌مانه.به‌هۆیه‌شه‌وه له لوتكه‌ی ده‌سه‌ڵاتدا بمێنێته‌وه درێژه به سیاسه‌تی شكستخواردووی خۆی بدات و هاوڵاتیانی هه‌رێم دووچاری قه‌یرانی تر بكاته‌وه. هاوشانی ئه‌مانه‌ش ده‌ست بكات به سازشی زۆر گه‌وره له پێناوی مانه‌وه‌ی خۆی له ده‌سه‌ڵاتدا.\nله‌به‌رامبه‌ردا ئه‌م بانگه‌شه‌ی پارتیدا، بزوتنه‌وه‌ی گۆڕان بڕوایی وایه هه‌رچی زووه هه‌ڵبژاردنی په‌رله‌مانی كوردستان ئه‌نجامبدرێت له‌گه‌ڵ ئه‌وه‌شدا پاكردنه‌وه‌ی تۆماری ده‌نگده‌ران و گۆرینی سیسته‌می هه‌ڵبژاردن به‌شێكی گرنگی پرۆسه‌ی هه‌ڵبژاردن ده‌زانێت.ئه‌م بۆچوونه‌ی بزوتنه‌وه‌ی گۆڕان له‌وه‌وه سه‌رچاوه ده‌گرێت ده‌یه‌وێت نوێنه‌رایه‌تی داهاتووی په‌رله‌مانی كوردستان نوێنه‌رایه‌تی ڕاسته‌قینه‌ی هاونیشتیمانیانی هه‌رێمی كوردستان بێت نه‌ك له ژێر په‌رده‌ی هه‌ڵبژاردنه‌وه به رێكاره جیاوازه‌كان نوێنه‌رایه‌تی شكلیی بێت.\nسەرجەم وتارەکانی ئه‌ركان ره‌وف\nئه‌ردۆغان و توركیا تۆڵەی سوتاندنی ئاڵای ...\nخەمڵاندنی ژمارەی خۆپشاندەران گرنگە...\nشه‌نگالی نوێتان بۆچیه؟...\nگۆران له‌حكومه‌ت ده‌كشێته‌وه؟!...\nئەمە ئازادکردن نیە، سەرەتایی کۆتا تەعری...\nسکۆتلەندیە خیانەتکارەکان و کوردستانیە نش...


حکومەتی هەرێم پێداچوونەوە بۆ بڕیارێکی دادگای فیدڕاڵی دەکات – لڤین پرێس\nپاش ئەوەی ئەمڕۆ دادگای فیدراڵی عێراق دانیشتنێکیێ تایبەت بە پرۆژە یاسای دانانی دادگای تایبەت بە تاوانەکانی چەکدارانی داعش لەلایەن هەرێمی کوردستانەوە ئەنجامداوە و بە واژۆی نۆ ئەندامی دادگاکە بە نادەستوری لەقەڵمدراوە.\nلەبەرامبەر ئەو بڕیارەی دادگای فیدڕاڵی، فرسەت ئەحمەد، وەزیری دادی حكوومەتی ھەرێمی كوردستان، بە ماڵپەڕی فەرمیی پارتی ڕاگەیاندووە،” مەبەست لە پێشكەشكردنی داواكاری بۆ دامەزراندنی دادگایەكی تایبەت بە تاوانەكانی داعش، ئەوە بووە كە ئەو تۆمەتبارانەی دەستیان ھەبووە لە كوشتن و ئەشكەنجەدانی ھاووڵاتیان، دادگایی بكرێن، چونكە دادگاییكردنی تۆمەتباران، جێبەجێكردنی دادگەرییە بۆ گەیاندنی تۆمەتباران بە سزای خۆیان.”\nئاماژەی بەوەیشداوە،” دوو ساڵە ھەرێمی كوردستان چەندین بەڵگەنامەی لەسەر تاوانەكانی تیرۆریستانی داعش ئامادە كردووە و كاری لەسەر كراوە.”\nلە بەشێکی تری لێدوانەکەیدا ئاشکرای کردووە،” بڕیاری دادگای فیدڕاڵی پێداچوونەوەی بۆ دەكەین و لەگەڵ لایەنە پەیوەندارەكان وەڵامی خۆمان دەبێت، راستە لە ڕووی یاساییەوە تانە لە بڕیارەكانی دادگای باڵای فیدڕاڵی نادرێت، بەڵام ھێشتا دەرفەتی قسەكردن ماوە تا ئێمەیش بۆچوونی خۆمان بڵێین، لەبەر ئەوەی لەوانەیە ئەو شتانەی ئەوان باسیان كردووە، ئێمە لەگەڵی نەبین”.\nلە کۆتایدا وەزیری دادی هەرێم بە ماڵپەڕەکەی ووتوە،” دامەزراندنی دادگایەك بۆ تاوانەكانی داعش، دادگایەكی تایبەت نییە، بەڵكو دادگایەكی تایبەتمەندە و جیاوازی ھەیە لە نێوان ئەو دوو دادگایەدا، ئەو دادگایەی پێشنیاز كراوە تایبەت نییە وەك ئەو بەناو دادگایەی شۆڕشی سەردەمی رژێمی بەعس كە خەڵكی بە كوشت دەدا.”


ته‌له‌فونه‌كه‌ی “كرملین‌و كۆشكی سپی” جه‌نگه‌كه دواده‌خات؟ - ئاوێنه\n11:39 am | ئێران: عێراق دەیەوێت بە دینار كارەباو غازمان لێ بكڕێت\n10:55 am | وەفدی پارتی گەیشتە مەكتەبی سیاسی یەكێتی\n10:46 am | كەشناسی: ئەمڕۆ لەهەولێرو سلێمانی و دهۆك ئەگەری باران هەیە\n10:24 am | “سی ئای ئەی پێی وایە شازادەی جێنشین فەرمانی كوشتنی خاشوقچی داوە”\n9:59 am | پەرلەمانی عێراق هەوڵی كەمكردنەوەی ئیمتیازاتی پەرلەمانتارو بەرپرسانی حكومی دەدات\n| | دەرباری ئێمە | پەیوەندی | 2018-11-17\nپێشبینی دەكات ئەمریكا ماوەی بەخشینی عێراق لەسزاكان درێژبكاتەوە\nئێران: عێراق دەیەوێت بە دینار كارەباو غازمان لێ بكڕێت\nبۆ گفتوگۆ لەسەر پێكهێنانی حكومەتی داهاتوی هەرێم\nوەفدی پارتی گەیشتە مەكتەبی سیاسی یەكێتی\nباری كەشوهەوای ئەمڕۆ و سبەی شارەكانی باشوری كوردستان راگەیەندرا\nكەشناسی: ئەمڕۆ لەهەولێرو سلێمانی و دهۆك ئەگەری باران هەیە\nبەپشت بەستن بە چەند سەرچاوەیەكی هەواڵگری\n“سی ئای ئەی پێی وایە شازادەی جێنشین فەرمانی كوشتنی خاشوقچی داوە”\nشایی بۆ هاتنی نێچرڤان بارزانی سازمەكەن\nسه‌ره‌تایه‌ك بۆ تێگه‌یشتن له‌سلێمانی\nدو بەرهەمی نامۆ سامان بڵاودەبنەوە: خۆشەویست‌و پانۆرامای پیاوەكان\nهه‌ڵگری ره‌گه‌زنامه‌ی ئه‌ڵمانییه\nتوركیا؛ سزای زیاتر له شه‌ش ساڵ زیندانی به‌سه‌ر خانمه هونه‌رمه‌ندێكی كورددا سه‌پێنرا\nبەزمی پیاو بردنە ماڵەوە\n■ یاسین عومەر\n■ محه‌مه‌د نوری\n■ ئومێد قه‌ره‌داخی\nسلێمانی به‌ته‌مه‌نێكی كه‌مه‌وه گۆڕانكاریی گه‌وره‌ی دروستكردووه\n■ دانا مه‌نمی\nته‌له‌فونه‌كه‌ی “كرملین‌و كۆشكی سپی” جه‌نگه‌كه دواده‌خات؟\n■ ئارام هادی\nتوركیا به‌هێرشكردنه سه‌ر عه‌فرین ڕه‌وشی ئاسایی بونه‌وه‌ی سوریای دواخست‌و جارێكیتر ئه‌و وڵاته‌ی په‌لكێشی ئاڵۆزیه‌كی توندتر له‌ڕابردو كرده‌وه، به‌جۆرێك ئه‌گه‌ری به‌ریه‌ككه‌وتنی ڕاسته‌وخۆی هه‌ردو زلهێزی جیهانی (ئه‌مریكا. ڕوسیا)شی لێ چاوه‌ڕوان ده‌كرێت، هه‌ڕه‌شه‌كانی ئێستای (ئه‌مریكا. فه‌ڕه‌نسا. به‌ریتانیا)ش دژ به‌فراوانخوازییه‌كانی سێ كوچكه‌ی (توركیا. ڕوسیا. ئیران)ه، له‌ناوچه‌كه له‌كاتێكدا ڕابردو بۆ ڕۆژئاواییه‌كان ده‌رخه‌ری ئه‌و ڕاستیه تاڵه‌یه وه‌ك پێویست نه‌یان توانی ڕێگه له‌به‌هێزبونی ڕوسیاو فراوانیه‌كانی ئیران‌و داگیركاریه‌كانی توركیا بگرن له‌سوریادا.\nبێده‌نگبونی ئه‌مریكاو ئه‌وروپیه‌كان له‌ڕابردودا له‌ئاست فراوانخوازیه‌كانی به‌ره‌ی ڕۆژهه‌ڵات ده‌رئه‌نجامه‌كه‌ی به‌وه شكایه‌وه كه ئێستا به‌په‌نجه‌دانان له‌سه‌ر په‌له‌پیتكه‌ی چه‌كه گه‌وره‌و قورسه ماڵوێرانكه‌ره‌كان له‌ئان‌و ساتی ته‌قاندندایه، ئه‌م مه‌ترسیه گه‌وره‌یه‌ی ئێستا به‌هۆی چه‌كه‌گه‌وره‌كانه‌وه ڕوی له‌ناوچه‌كه كردوه واده‌خوێنرێته‌وه ئیتر كاتی ئه‌وه‌یه ئه‌وروپیه‌كان به‌سه‌ركردایه‌تی ئه‌مریكا به‌خێرایی كه‌وتونه‌ته‌خۆ بۆ قایمتركردنی ئه‌و جێ پێیانه‌ی دووسه‌ده‌یه له‌ناوچه‌كه چه‌قاندویانه‌و ئێستا مه‌ترسی هه‌ڵكه‌ندنی له‌سه‌ره.\nله‌لایه‌كیتره‌وه وه‌ك چۆن له‌كاتی جه‌نگی سارد هه‌ركات هه‌ڕه‌شه‌كان ده‌چونه قۆناغێكی زۆر توندو ئه‌گه‌ری شه‌ڕی ئه‌تۆمی هه‌ردو زلهێز زیاتر ده‌بو، هاوكات به‌رده‌وام خه‌تێكی ته‌له‌فونی تایبه‌تی له‌نێوان (كۆشكی سپی‌و كرملین)هه‌بوه‌و به‌په‌یوه‌ندیه‌كی ته‌له‌فونی ئاگره‌كه داده‌مركایه‌وه‌و بۆچه‌ند ساڵێك مه‌ترسی شه‌ڕی ڕاسته‌وخۆی ئه‌و دوو زلهێزه‌ی دوورترده‌خسته‌وه، بۆ ئێستاش ڕاسته‌و ئه‌گه‌ری دووباره بونه‌وه‌ی له‌و شێوه‌یه به‌هێزه، به‌پشتبه‌ستن به‌مێژوی ململانێی (ئه‌مریكا. ڕوسیا)له ماوه‌ی 73ساڵی ڕابردوو بۆته‌نها جارێك به‌ریه‌ككه‌وتنی ڕاسته‌وخۆیان نه‌بوه له‌بواری سه‌ربازیدا، به‌ڵكو جه‌نگه‌كانیان له‌ڕێگه‌ی وه‌كاله‌ته‌وه جێبه‌جێكردوه، دواجار ئه‌و دو زلهێزه ئاقڵتر بیرده‌كه‌نه‌وه‌و پێده‌چێت ئه‌مجاریش به‌نهێنی له‌سه‌ر چه‌ند خاڵێك ڕێكبكه‌ون‌و هێرشه چاوه‌ڕوانكراوه‌كه‌ی ئه‌مریكاش بۆئه‌به‌د ڕونه‌دات.\nهیچ كاتێك به‌قه‌د ئێستا كورد له‌گۆڕینی هاوكێشه‌كانی ڕۆژهه‌ڵاتی ناوه‌ڕاست به‌ده‌ست وڵاتانه‌وه ڕۆڵی نه‌بوه‌و له‌جاران زیاتر كارتی ده‌ستی زلهێزانی جیهانیه‌و دژایه‌تی نه‌یاره‌كانیانی پێده‌كه‌ن، هاوكات به‌داخه‌وه ناوماڵی كوردیش له‌جاران خاڵیتره له‌یه‌كگوتاریی‌و یه‌ك هه‌ڵوێستی له‌ئاستی پرسه‌گه‌رمه‌كانی ناوچه‌كه، ڕۆژهه‌ڵاتی كوردستان وه‌ك هه‌میشه بێده‌نگ و باكوری كوردستان له‌ژێر ڕه‌وشێكی ئه‌منی توندوتۆڵی توركیادایه‌و ڕۆژئاوای كوردستانیش له‌لایه‌ك له‌ژێرداگیركاری توركیاو هه‌ڕه‌شه‌ی داعش‌و گروپه تیرۆرستیه‌كانیترو له‌لایه‌كیتر له‌به‌رداشی زلهێزانی ناوچه‌كه‌و جیهان چاره‌نوسی به‌نادیاری ماوه‌ته‌وه، له‌به‌شێكی باشوری كوردستانیش هه‌تادێت ژماره‌ی بنكه سه‌ربازییه‌كانی توركیا زیاتر ده‌بن و هاوكات به‌هه‌ڵمه‌تی هه‌ڵبژاردن‌و به‌ده‌ستهێنانه‌وه‌ی ئه‌و ده‌ستكه‌وتانه‌وه سه‌رقاڵن كه له‌ده‌رئه‌نجامی ڕیفراندۆم له‌شانزده‌ی ئۆكتۆبه‌ر له‌ده‌ست دران، سه‌رباری ئه‌مه‌ش هه‌ست به‌یه‌كگوتاریی ناكرێت، دواجار ئه‌مه‌ش بۆته هۆكارێك كه وه‌ك پێویست كورد سود له‌گۆڕین‌و ئاڵۆزیه‌كانی ناوچه‌كه نه‌بینێت و به‌رده‌وام مێرگێكی به‌پیت بوه بۆ جێبه‌جێكردنی ئه‌جێندای وڵاتانی ده‌ره‌كی.\nبڵاوكراوه‌ته‌وه له 12-04-2018


2. 👁 ئێمینکێ\n3. 👁 ئەڤریکا ژووری\n4. 👁 ئەڤریکا ژێرێ


یه‌ك شه‌ممه 2022-05-22\nدەستپێک » خوێندن » ئۆڤەری خوێندن » ئۆفەری خوێندن و ڤیزای خێزانی بەریتانیا\nIn ئۆڤەری خوێندن, بەریتانیا, خوێــنــدن, خوێندن, سلایدەر, فیزا, هەمەرەنگ, وەرگرتنی ئۆفەری خوێندن\n-کۆمپانیای موکریان دەرفەتی خوێندن و ڤیزای بەریتانیا بۆ ئارەزوومەندانی خوێندن لە وڵاتی بەریتانیا دەرەخسێنێت.\n-ئەم هەلە بەردەستە بۆ خوێندن لە ئاستەکانی بەکالۆریس و ماستەر و دکتۆرا و ئۆفەری خوێندن بۆ هەموو بەشەکان دابین کراوە.\n-لە ئێستادا بەهۆکاری ئەوەی وڵاتی بەریتانیا لە چوارچێوەی وڵاتانی شینگن نەماوە پێویستی بەدەستی کار و هاوڵاتیانی بیانی هەیە و کارئاسانی دەکات لە رووی پێدانی ڤیزا و ئیقامەی کارکردن.\n-پرۆسەی وەرگرتنی ڤیزا گرەنتی 100٪ ی هەیە و کەسی ئارەزوومەند دەتوانێت هیچ برە پارەیەک نەدات تا کاتی هاتنەوەی ڤیزای خوێندن و تەواو بوونی پرۆسەکە.\n-ئەو خوێندکارانەی کە بروانامەی زمانی ئینگلیزی IELTS یان نیە بەهەمان شێوە دەتوانن سوودمەند بن لەم ئۆفەرە و ببنە خاوەنی ئۆفەری زانکۆ.\n-کۆمپانیاکەمان لەرێگەی پارێزەر و نوێنەری تایبەتەوە تەواوی پرۆسەی ڕێکخستنی فایل و دۆکیۆمێنتەکان و پرۆسەی وەرگرتن و ڤیزای گەرەنتی پێشکەش دەکات.\n-لەماوەیەکی کەمدا پرۆسەکە تەواو دەبێت و ڤیزا وەردەگریت و دەبیتە خوێندکار لە یەکێک لە زانکۆ باوەرپێکراوەکانی بەریتانیا.\n-کرێی خوێندن ساڵانە لە نێوان 15،000-30،000 پاوندە و بەپێی بەش و زانکۆ دەگۆرێت.\n-تێچووی ژیان مانگانە نزیکەی 700$- 1000$ لە وڵاتی بەریتانیا.\n-خوێندکار لەماوەی خوێندندا دەتوانێت هەفتانە 25 کاتژمێر کاربکات و کرێی یەک کاتژمێر کارکردن لە 10 پاوەندەوە دەست پێدەکات و بەپێی توانای کەسی و ئاستی زمانی ئینگلیزی دەگۆرێت .\n-ئەو خوێندکارانەی کە خێزاندارن دەتوانن ڤیزا بۆ خێزان و منداڵەکانیان وەربگرن و منداڵەکانیان بێ بەرامبەر لە بەریتانیا درێژە بەخوێندن بدەن لەهەمانکاتدا هاوسەرەکانیان دەتوانن ئیقامەی کارکردن وەربگرن و هەفتانە 45 کاتژمێر کاربکەن وەک پاڵپشتیەکی دارایی.\n-لەپاش تەواوکردنی خوێندن خوێندکار دەتوانێت لەوڵاتی بەریتانیا بمێنێتەوەو داوای ئیقامەی کاربکات بۆ ماوەی 2ساڵ پاشان ئیقامەکەی نوێ بکاتەوە بۆ 3ساڵی دیکە و لەدوایدا دەتوانێت داوای ئیقامەی هەمیشەیی وڵاتی بەریتانیا بکات و ئەو پرۆسەیە هیچ سەختیەکی تێدا نیە.\n-توانای ماددی پێشکەشکار\n-هەبوونی بروانامەی زمانی ئینگلیزی IELTS و ئەو خوێندکارانەی بروانامەی زمانیان نیە دەتوانن بەشداری کۆرسی ئامادەکاریی تاقیکردنەوەی IELTS بکەن کەلەلایەن کۆمپانیاکەمانەوە دابینکراوە و ببنە خاوەنی بروانامە.\n-خوێندکار پێویستە تەواوی دۆکیومێنتە داواکراوە یاساییەکان ئامادە بکات.\n-دۆزینەوەی زانکۆی گونجاو و باوەرپێکراو و ئاست بەرز.\n-راوێژپێکردنی خوێندن و تێچووی ژیان لە وڵاتی بەریتانیا .\n-وەرگرتنی ئۆفەری خوێندن بۆ خوێندکار.\n-مامەڵەی ڤیزای خوێندن.\n-وەرگرتنی ڤیزای خێزانی (هاوسەر و منداڵ)\n-دابینکردنی شوێنی مانەوە.\n-کردنەوەی کۆرسی ئامادەکاری تاقیکردنەوەی IELTS\nبۆ ناوتۆمارکردن و راوێژ و دیاریکردنی کاتی چاوپێکەوتن ئەگەر تەواوی مەرج و داواکاریەکانت تێدایەو دڵنیایت ڕۆژانە لەکاتژمێر9ی بەیانی تا 5 ی ئێوارە دەتوانن پەیوەندی بکەن یاخود سەردانی ئۆفیسی کۆمپانیا بکەن.\nناونیشان: سلێمانی – ئاشتی – فلكەی خاڵە حاجی – بەرامبەر ئامادەیی رەنگین- تەلاری سان نهۆمی (1) – شووقە (2)\n2022-04-09 107 0 لێدوانەکانBy: Bilal Mukryan\n2022-02-27 269 0 لێدوانەکانBy: Bilal Mukryan\n-بە لە بەرچاوگرتنی ئامانجەکانی خوێندکاران وە سەرکەوتنیان لە بواری فێرکردندا زانکۆی(Concordia) سکۆلەرشیپ دابین دەکات بۆ خوێندکاران بۆ ساڵی 2022-2023. ئەم\nکۆرسی زمانی ئیتاڵی\n2022-02-07 234 0 لێدوانەکانBy: Bilal Mukryan\nسەنتەری زمانی زانکۆی Pavia ساڵانە لەمانگی 10بۆ مانگی 6 کۆرسی زمانی ئیتاڵی دەکاتەوە بۆ ئارەزومەندانی کۆرسەکە و بۆ خوێندکارانی


👫 کەریم سنجاری Biografie\n📅 Toegevoegd op Nov 6 2008 1:21PM\n👁 Dit item is 14,852 keer bekeken\nناوی تەواوی عەبدولکەریم سوڵتان عەبدوڵڵایە ساڵ و ش [ Meer... 👁] ✖ ✖ 0 4 ✔ 94% ✍ H.B. 6-11-2008 13:21:37\n📷 کەریم سنجاری، عزەت سلێمان، مەسعود بارزانی و ملازم هەجەر سندی Afbeelding en tekst\n📅 Toegevoegd op Dec 8 2013 9:55PM\n👁 Dit item is 14,759 keer bekeken\nشوێن : واشنتۆن مێژووی وێنەکە : مانگی 3/1978 [ Meer... 👁] ✖ ✖ 0 0 ✔ 68% ✍ H.B. 8-12-2013 21:55:15\n| Pagina wordt gegenereerd in: 8,986 seconde(n)!


عەتا قەرەداخی: خواستی ئاستەکانی خوارەوەى کۆمەڵگەو پۆپۆلیزم. | wtarikurd\nنوسینی : عەتا قەرەداخی | 05.07.2017 10:33 PM | بەشی: کۆمەڵایەتی | بێ کۆمێنتە\nپۆپۆلیزم وەها پێناسە دەکرێت کە فەلسەفەیەکی سیاسیە پشتگیری مافەکانی گەل یان خەڵک دەکات لە دژی دەسەڵاتی دەستە نوخبەییە جۆراوجۆرەکان. هەروەها بریتیە لەو بیروباوەڕە سیاسی و چالاکیانەى کە مەبەستی نیشاندان و نوێنەرایەتی کردنی پێداویستیی و حەزو ویستەکانی خەڵکی ئاساییە لە جۆری دابەزاندنی باجو بەرزکردنەوەى کرێ یان دەستکەوتی زۆرینەى خوارەوەى خەڵک. هەروەک دیسان بریتیە لەو بیروباوەڕەى خەڵک کە دژی دەستە نوخبەییەکانە. بۆ ئەو مەبەستەش ئەم بیروباوەڕە جەماوەر یان گشت یان خەڵکی ئاسایی دەکات بە ناوەندو لە روانگەى بەرژەوەندییەکانی ئەوانەوە سەیری دنیا دەکات. هەروەک زاراوەى populism لە وشەى Populus ی لاتینیەوە وەرگیراوە کە ئەویش بە مانای خەڵک دێت، واتە خەڵکی ئاسایی یان زۆرینە کە ئەویش ئەو ئاست و پێگە و زەمینە کۆمەڵایەتیە دەگرێتەوە کە خوارووترینە لە کۆمەڵگەدا.\nسەرهەڵدانی پۆپۆلیزم وەکو بزووتنەوەیەک دەگەڕێتەوە بۆ کۆتایی سەدەی نۆزدە کە لە وڵاتە یەکگرتووەکانی ئەمەریکا دەرکەوت وەکو نوێنەرایەتی کردنی دەریڕینی ئازارو بێ ئومێدی و مەینەتییەکانی جوتیاران، کە هەستیان دەکرد مڵکانەو باج فشاری زۆری بۆ هێناون و بێ بەڵێنیو تووندو تیژی خاوەن موڵکەکان رۆژ لە دوای رۆژ هەرەسی پێهێناون. ئەم بزووتنەوەیە لە ساڵانی حەفتاکانی سەدەی نۆزدەیەمدا سەری هەڵداو دامەزرێنەرانی ئەم بزووتنەوەیە رۆڵی دیاریان هەبوو لە دامەزراندنی پارتی پۆپۆلیستی ئەمەریکیدا لە ساڵی 1892دا کە ئەم پارتە داوای دەست بەسەردا گرتنی خاوەندارێتی تاکەکەسی و تایبەتی زەوی و زارو هێڵی ئاسن و جومگە ئابوورییەکانی تری دەکرد. ئەم داوایانەش لەو کاتەدا بوونە بنەما بۆ پێکهێنان و درووستیوونی بزووتنەوەى پۆپۆلیزم و پارتی پۆپۆلیستی ئەمەریکی، کە خودی ئەم داواکارییانە ئەم پارتەو کۆی بزووتنەوەى پۆپۆلیستی بە سیمایەکی پێشکەوتنخوازانەی دیموکراسی و جەماوەرییەوە نیشاندا. هەر لەم روانگەیەوە هەندێ لە نووسەران و توێژەران و تەنانەت ناوەندە ئەکادیمیەکان و لەسەرووى هەمووشیانەوە سیاسیەکان وەکو هێزێکی گەورەو بەرفراوانی دیموکراسیو ئەرێنی سەیری ئەم بزووتنەوەیەیان دەکردو وایان دەبینی کە پێداویستییەکانی کۆمەڵگەو زۆرینەى کۆمەڵگە کە خەڵکی ئاسایی و چین و توێژەکانی خوارەوەن ئەو بزووتنەوەیان لە کۆمەڵگەدا بەرهەم هێناوە. هەروەک هاوکات بۆچوونی پێچەوانەى ئەم بۆچوونەش هەبووە کە پێی وابوو پۆپۆلیزم دیاردەیەکی ناعەقڵانییەو هەمیشە ناسەقامگیری و پشێوی لە پرۆسێسی سیاسیدا درووست دەکات. بەهەرحاڵ رەنگە جێگای خۆی بێت کە لەم روانگەیەوە سەیری کوردستان بکەین و ئەم دوو بۆچوونەش تاوتوێ بکەین. بەڵام پێش ئەوە پێمباشە سەرنجێکی ئەو پۆلێن کردنەش بدەین کە مارگرێت کانۆڤان بۆ پۆپۆلیزم کردوویەتی. مارگرێت کانۆڤان بەم جۆرە پۆپۆلیزم پۆلێن دەکات.\nیەکەم: پۆلێنکردن لە روانگەى پەیوەستبوون بە زەوى و زارو کشتوکاڵەوە کە ئەویش بەم جۆرە دابەش دەکات:\n1- بزووتنەوەى کشتوکاڵی یان ئەوەى پەیوەستە بە زەوىو زارەوە، واتە بزووتنەوەکانی شمەکو کەلوپەلی جوتیاری لەگەڵ ئەجیندای رادیکاڵیدا. ئەمەش لەبەرنامەو داواکارییەکانی پارتی پۆپۆلیستی ئەمەرێکی کۆتایی سەدەی نۆزدەدا دەردەکەوێت.\n2- بزووتنەوەکانی داهات و دەستکەوت و خۆراکی ژیان لە جۆری میلیشیاکانی ئەوروپای رۆژهەڵات کە بە دوای جەنگی جیهانی یەکەمدا دەرکەوتن.\n3- بزووتنەوەى رۆشنبیران یان بیرمەندان کە رۆمانسییانە سەیری کاری سەختی جونیارانو کرێ گرتەى زەوییان دەکردو بزووتنەوەی رادیکاڵیی پەیوەست بە زەوی و زارو کشتوکاڵیان درووست دەکرد وەکو بزووتنەوەى نارۆدمیکی رووسی.\nدووەم: پۆلێنکردنی پۆپۆلیزم لە روانگەى سیاسیەوە کە ئەویش دابەش دەکات بۆ ئەم بەشانەى خوارەوەدا کە لە راستیشدا پەیوەستن بەیەکترەوە:\n1- دیموکراتی میللی کە داواکاری بەشداریکردنی سیاسیانەی زیاتری خەڵکە، ئەویش لە رێگای ریفۆرمەوە کە ئەمەش لە رێگای راپرسیەوە دەگاتە ئەنجام.\n2- پۆپۆلیزمی سیاسیى کە بە داواکاری نائایدیۆلۆجیانە دەناسرێتەوەو بۆ ئەوەیە کە خەڵک هاوپەیمانییەکی یەکگرتوو بنیاد بنێن.\n3- پۆپۆلیزمی کۆنەپەرستانە کە هەمیشە بە دوای بە میللیکردن و بەجەماوەریکردنی بەها بەسەرچووەکانەوەیە بۆ نموونە خەونی جوتیاران بەو هاریکاریو پێکەوە کارکردنانەوە زیندوو دەکاتەوە کە لە قۆناغی پێش هاتنە ناوەوەى تەکنۆلۆجیا بۆ بواری کشتوکاڵ پەیڕەویان کردووە.\n4- پۆپۆلیزمی دیکتاتۆریانە بە تایبەتی ئەم شەپۆلە زیاتر لە دوای جەنگی دووەمەوە دەردەکەوێت کە لە شێوەی تێکەڵاوییەک لە بزووتنەوەى دژە ئیمپریالیزمیو شۆڕشی جوتیاران و ئاراستە ناسیونالیزمییەکاندا بەرجەستە دەبێت. وەکو بزووتنەوە میللیەکانی ئەمەریکای لاتین و تەنانەت چین و زۆرێک لە وڵاتانی جیهانی سێیەم کە راپەڕینی میللی چینەکانی خوارەوە یان زۆرینەى خەڵکی ئاسایی بووە هۆی راماڵینی رژێمە سیاسیە پادشایی و کۆنسێرڤەتیڤەکان و لە جێی ئەو رژێمانەدا لە بری دیموکراسی و دەسەڵاتی گەل، دیکتاتۆریەتی تاکەکەس درووست بوو، دیکتاتۆرە تاکەکەسیەکانیش ناویان لە خۆیان نا دیموکراتی میللی یان نیشتیمانی یان نەتەوەیی.\nئەگەر سەرنجی ئەم پۆلێن کردنانەى سەرەوە بدەین ئەوا بە ئاشکرا دەردەکەوێت پۆپۆلیزم وەکو چۆن زاراوەکەى لە وشەى خەڵک وەرگیراوە هاوتا بەدەوای ویست و خواستەکانی خەڵک یان ئاستی خوارەوەى کۆمەڵگەوە بووە، کە زۆرینەیە. بەڵام شێوازی کارکردن زۆرجار وەکو زۆرینەى بیرو ئایدیاکانی تر کە هەموویان لە دەرەوەى جێبەێکردن جۆرێک لە جوانیان تێدایە، ئەگەر بەتەواویش جوان نەبن، بەهەمان شێوە پۆپۆلیزمیش وەکو بیرو ئایدیایەک بۆ بەرگری کردن لە خواست و ویست و ئارەزووەکانی خەڵکی ئاسایی بیرێکی جوان و رەونەقدارە، بەڵام کاتێ بەشێوازی تر بەکار دەهێنرێت و دەبێتە پلیکانە بۆ ئەوەى تاکەکەسە نائاساییەکان پێیدا سەربکەونو لەبری دیوکراسی و بەدەستهێنانی خواست و ویستەکانی زۆرینەى خوارەوە خۆیان بگەنە کورسی دەسەڵات و سیستێمێکی تاکڕەوی دیکتاتۆری درووست بکەن و ناویشی لێ بنێت دیموکراتی میللی، گشتی، نیشتیمانی، نەتەوەیی.\nبێگومان ئێمە دەزانین کە کوردستان وەکو وڵاتێکی داگیرکراو و دابەشکراو لە پێش ناوەڕاستی سەدەی نۆزدەیەمەوە بزووتنەوەى میللی تێدا سەری هەڵداوە کە خواستی ئەو بزووتنەوانە لە ئاستی یەکەمدا دژی پرۆسەى داگیرکردن بووەو لە ئاستی دووەمیشدا خواستی جوتیاران و کشتیارانی کورد بووە بە دژی خاوەندارێتی زەوی و زارو ئاستی بەرزی مڵکانەو چەوساندنەوەى لەرادەبەدەری جوتیاران، کە بێگومان تا سەروەختی پرۆسەى ئەنفال و وێرانکردنی کوردستان رێژەیەکی بەرزی کۆمەڵگەى کوردییان پێکدەهێنا. هەروەک راپەڕینەکانی کورد کە زیاتر راپەڕینی میللی بوون بارگاوی کراوبوون بە خاسێـەکانی پۆپۆلیزم چ لە ئاستی داواکاریو داخوازییەکاندا چ لە ئاستی هێزی بزوێنەری راپەڕینەکاندا. ئەنجا ئەگەر ئەو راپەڕینانە لە ڕوانگەى کورد و هێزى میللی خودی راپەڕینەکانەوە سەیر بکرێن ئەوە راپەڕینی پێشکەوتنخوازانە بوون و هەوڵوکۆشش بوون لە پێناوی مافەکانی رووبەرێکی فراوانی خەڵکدا، بەڵام ئەگەر لە روانگەى تێڕوانینی نوخبەى فەرمانڕەوا یان نوخبەى دەسەڵاتو داگیرکەری کوردستانەوە سەیری ئەو راپەڕینانە بکرێت ئەوا بە نەعەقڵانی دانراون لەو روانگەیەوە کە نوخبەى دەسەڵاتی داگیرکەر پێی وابووە ئەو راپەڕینانە درووستکردنی ناسەقامگیری و پشێوییە لە وڵاتداو ناجێگیری و ئاژاوە درووستکردنە لە پرۆسێسی سیاسی یان بەڕێوەبردندا. واتە ئەو بزووتنەوانەى کە لە روانگەى زۆرینەى خەڵکی ئاسایی کوردستانەوە راپەڕین بوون لە پێناوی خواست و ویستەکانی ئەواندا، لەلای نوخبەى داگیرکەرو دەسەڵاتی داگیرکەرەوە، درووستکردنی ناسەقامگیریو پشێوی بوون.\nهەڵبەت ئەوەش راستییەکی حاشا هەڵنەگرە کە هەر بزووتنەوەو جوڵەو راپەرینێک کە لە پێناوی خواست و ویستی چینەکانی خوارەوەو زۆرینەى خەڵکی ئاسایدا بێت لە کۆمەڵگەدا ئەوە کارێکی رەوایە. هەر لەم گۆشە نیگایەشەوە ئەگەر کۆی ئەو بزووتنەوانەى کە لە پێناوی ویستەکانی خەڵکدان بە پۆپۆلیست یان یان ئەنارشیزمیش ناوببرێن ئەوە بە روانینی من هەر رەوایەتی خۆیا هەیە، چونکە تاکە شتێک لەسەر ئەم گۆی زەوییە جێگای لایەنگری لێکردن و پشتگیری کردن بێت ئەو بزووتنەو رابوونە کۆمەڵایەتی و میللیانەن کە لە پێناوی خواستەکانی زۆرینەى خەڵکدان کە بۆ کۆتایی سەدەی نۆزدە لە ئەمەریکا بزووتنەوەى جوتیاران بوو، بۆ کوردستانیش هەتا ئەنفال بەهەمان شێوە بزووتنەوە میللیەکان ئەوانە بوون کە توانیوویانە ویستەکانی کورد وەکو نەتەوەو ویستی چینەکانی خواەرەوە وەکو گەل یان خەڵک هەڵبگرن و بکەنە درووشمی خۆیان.\nلە بارودۆخی ئێستای کوردستانی گەورەش ئەوەى کە پارتی کرێکارانی کوردستان دەیکات لە راستیدا کاری بزووتنەوەیەکی پۆپۆلسیتیە لەو روانگەیەوە هەڵگری خواست و ویستەکانی رووبەرێکی فراوانە لە خەڵکی باکوری کوردستان کە تاکو ئێستا سەرباری نەبوونی ئازادی نەتەوەیی بەدەست یاساکانی کشتوکاڵ و دەسەڵاتی نوخبەی خاوەن موڵکو رژێمی ئەو حکومەتەوە دەناڵێنن کە وەکو نوخبەی دەسەڵات داواکانی ئەو رووبەرە فراوانەى پشت گوێخستووە.\nرەنگە بۆ ئێستای باشووری کوردستانیش ئەوە راست بێت کە ناڕوزاییەکانی خەڵک وەکو دەنگی بزووتنەی پۆپۆلیستی سەیر بکەین بەڵام لە رووە پۆزەتیفەکەیەوە بەوەى کە بەدوای ویست و خواستەکانی رووبەرێکی فراوانی چینو توێژەکانی خوارەوەى کۆمەڵگەوە بێت لەبەرامبەر نوخبەى دەسەڵاتدا. راستە هەمیشە نوخبەى دەسەڵات دەنگی نارەزایی وەکو تێکدەری سەقامگیری نیشان دەدات، بەڵام راستییەکەى ئەوەیە کە بەروانینی نوخبەى دەسەڵات ئەو هەنگاوانە تێکدانی سەقامگیرییەو ئەوەش وەکو روویەکی نەرێنی خەڵک یان جەماوەرى ناڕازى نیشان دەدات بەوەى گوایە هەرجۆر ناڕەزاییەک سەرەتایە بۆ درووستبوونی بزووتنەوەیەکی ناعەقڵانی بەڵام ئەگەر لە روانگەى ئاستەکانی خوارەوەی خەڵکەوە سەیر بکەین ئەو دەنگی ناڕەزاییەکانی خەڵک بەرەوەو فۆرمەلەکردنی بزووتنەوەیەکی میللی هەنگاو دەنێت. بە روانینی نوخبەی دەسەڵاتیش دەنگی ناڕەزایی خەڵک بۆ ناشیرین کردنی دەسەڵات و پرینسیپە جێگیرەکانی دەسەڵاتەو بەو پێیەش لە روانینی دەسەڵاتەوە کاتێ دەنگی ناڕەزایی پەرت و بڵاوى خەڵک کۆدەبێتەوە، ڕۆڵی بزووتنەوەیەکی پۆپۆلیستی دەبینێت، ئەگینا لە ڕووی ئاساییەوە دەشێ وەکو بەرزکردنەوەى دەنگی ڕووبەرێکی فراوان لە کۆمەڵگە سەیر بکرێت کە ئاسایی ئەوەش دەنگی زۆرینەیە. هەمیشە دەنگی خەڵک دەنگێکی رەوایە، چونکە دەبێ هەموو شتێ لە روانگەى بۆچوون و بەرژەوەندییەکانی زۆرینەى ئاستەکانی خوارەوەی کۆمەڵگەوە سەیر بکرێت.


سەفەری پاپ و تەمری بانگەشەی هەرێمی کوردستان؛ خەونێک کە پێک نایەت - دیدبان حقوق بشر کردستان ایران\nهەرێمی کوردستان سەرەڕای ئەوەی کە سەربەخۆیی دەوڵەتێکی سەربەخۆی هەیە لەزۆر بابەت و پرسدا گرێدراوی بەغایە و بۆخۆی بە دەوڵەت – نەتەوە هەژمار ناکرێت. تەنانەت ئەم ناوچە نیوە سەربەخۆیە سنووری دیاریکراوی نییە و گرێدراوی مۆدێلی سیاسییە. دووساڵ و نیو دوای شکست هێنانی راپرسی هەموو ناوچە جێی ناکۆکەکان لەگەڵ دەوڵەتی ناوەندی لەدەست رۆشتن و ئێستا لەبچووکترین پاتنایی دوای ساڵی ۲۰۰۳ دایە.\nچاپی نەخشەیەکی خەیاڵی لەسەر تەمری وەبیرخستنەوەی سەفەری پاپ بۆ هەرێمی کوردستان و کاردانەوەکان لەئاستی فەرمی و نافەرمی لەوڵاتانی ئێران و تورکیای بەدواوە بوو. پێشلکاری سەروەری خاکی دوو وڵات لەنەخشەی خەیاڵی هۆکاری سەرەکی نارزایەتی دەربڕینی ئەم وڵاتانەیە.\nگۆمانی تێدا نییە کە پاساوی ئەم دوو وڵاتە راستە و پێویستە رێز لە سنوورە دەسکردە نێودەوڵەتییەکان و مافی دەسەڵاتداری وڵاتەکان وەک بنەمای نێودەوڵەتی بگیردرێت. بەڵام خاڵێک کە لەبەرچاو نەگیردراوە، ئاستی رژدبوونی ئەم ئیدعا و یا خود بوونی سیاسەتێکی پێکەوەلکاندنی رژدە لەلایەن دەوڵەتی هەرێمی کوردستانەوە. ئایا دەوڵەتی هەرێم بەڕاستی پەیڕەوی لەسیاسەتێکی پان کوردیستی دەکات؟ نووسەری ئەم دێڕانە پێی وایە وڵامی هەموو ئەم پرسیارانە نێگەتیڤە.\nهەرێمی کوردستان سەرەڕای ئەوەی کە دەسەڵاتی دەوڵەتێکی سەربەخۆی هەیە لەزۆر بواردا بەڵام گرێدراوی بەغایە و وەک دەوڵەت – نەتەوە هەژمار ناکرێت. تەنانەت ئەم ناوچە نیوە سەربەخۆیە سنووری دیاری نییە و گرێدراوی مۆدێلە سیاسییەکان. دووساڵ و نیو دوای شکست هێنانی راپرسی هەموو ناوچە جێی ناکۆکەکان لەگەڵ دەوڵەتی ناوەندی لەدەست رۆشتن و ئێستا لەبچووکترین پاتنایی دوای ساڵی ۲۰۰۳ دایە.\nجگە لەوە، بیرۆکەی سەربەخۆیی ئەم ناوچە یەکڕێزی و هاوڕابوونی سیاسی و کۆمەڵایەتی لەگەڵ نییە و لەبواری مێژوویەوە لێکترازاوی هەولێر و سلێمانی بۆتە هۆی دابەشبوونی دەسەڵات، باس کردن لە هێزێکی یەکگرتووی سیاسی بەهێز کە ئیرادەی سیاسی یەکپارچەی هەبێت دژوارە. بۆیە ئەمە باس کرا کەبگوترێت هەرێمی کوردستان دەوڵەتێکی سەربەخۆ بوو و یا ئەوەی کە کێشەی زەوی و سنووری لەگەڵ ئیراق کۆتایی پێهاتبوو. بە وردەکاری و پاراستنی مافی زۆرتر لەرێگای یاسای چاودێر لەسەر پەیوەندی دەوڵەتەکان هەڵسووکەوتی دەکرد و بەراستییەکی زۆرترەوە نەخشەی سیاسی خۆی چاپ و بڵاو دەکردەوە.\nبەڵام پرسەکە ئەوەیە کە پارتەکان لەهەرێم پێش ئەوەی کە خۆیان لەقەوارەی دەوڵەتە جێگیر و سنووردراوەکان و چوارچێوەی یاسایی و ماف پێناسە بکەن، خۆیان لەنێو شاندی بزووتنەوەی سیاسی بە ئارمانجی بەرز و نادایر دەبینن.\nهەڵبەت ناڕوونی لەئارمانج و پێناسەی ویستەکان، بەشێکە لە پرسەکە، پرسی بەکارهێنانی ناوخۆیی بانگەشەی رزگاریخوازیش باسێکی گرنگە کە لەم ساڵانەدا وەک گۆڕدەرێک لەقەوارەی نێوان پارتەکان و پێناسەکردنەوەی هاوسەنگییە کۆنەکان و بەدەست خستنی هەژموون، گرنگییەکی زۆری بەخۆیە بینیەوە. بەشێکی زۆری ئەم ئەجیندایەی ئیشی رزگاریخوازی، بانگەشەی وشک و بێ پشتیوانی رژدە لەجیهانی راستیدا کە بەس ئارمانجی ئەندازیاری رای گشتییە. کاریگەری لەسەر رای گشتی کوردانی ئێران، تورکیا و سوریا و سەرف کردنی نرخی زیادیان لەمەڕ کێبەرکێیە سیاسەییە ناوخۆیەکانی هەرێمیش بەشێکی گرنگە لەستراتژی سەرەوە.\nلەوەی کە گووترا دەتوانین نەتیجە بگرین، بانگەشەی جارجار و بێ هیچ پاساوێکی لە پێناو ستراتژییەکی سیاسی راستیدا نییە و ژیرانەش نییە. هەرێمی کوردستان یاریزانێکی کز و لەئاستی خوارتر لەنەتەوەیە و لەجیهانی راستیدا توانای بەدواداچوونی هیچ بەرنامەیەکی پێکەوەلکاندنی نییە. بۆ روونبوونەوەی زیاترە نموونەیەک دێنینەوە. دەوڵەتی چین دوای چەندین دەیە بەدواداچوونی سیاسەتی بێ ئاکامی هەناردەکردنی شۆڕش، لەکۆتاییەکانی دەیەی هەفتای سەدی رابردوو، سەری خستە گیرفانیەوە و سەرقاڵی پەرەسەندنی ئابووری و راکێشانی وەبەرهێنان بوو. چل ساڵ پێشکەوتنی بەردەوام، چینی لەوڵاتێکی هەژاری جیهانی سێیەمی کردە گەورەترین ئابووری جیهان و یەکێک لە پێنج هێز گەورەی سەربازی. جیا لەمانە، چین چەند ساڵێکە ئاشکرا بەدواداچوون بۆ سایسەتێکی دەرەکی هێرشبەر دەکات و بووە بە بەشێک لە سەروەت و دەسەڵاتی دزەکەر لەناوچەکەدا. بەم پێناسەیەش گەورەفڕینین پکەن لەچەند دوورگە کە شوێنی ژیان نییە لەدەریای باشووری چین زیاتر ناڕوات و ئەوەش رووبەڕووی رەقیبە ستراتژیەکانی وەک ئەمریکا، ژاپۆن، ئۆسترالیا و هیند بۆتەوە.\nتورکیای ئەردۆغانیش نموونەیەکی باشە. دوای هەشتاد ساڵ رزگاریخوازی دەوڵەت گەرای کەمالیستی و وازهێنان لەپان تورکیزم، تورکیای بەهێزتر بە دوای پەرەدان بە دەسەڵاتداری و زیادکردنی قووڵایی ستراتژیکە، یاریەک کە بە بڕوای زۆرێک لەچاودێرن ئەنجامی لەبەرچاوی بۆ ئەنکەرە نییە. ئایا دەتوانرێت هەرێمی کوردستان لەنێو ئەم ریزبەندیەدا دابنرێت؟ قەد! لەوانەی سەد ساڵی دیکە و لەقەوارەیەکی زۆر بچووکتر!\nنووسەر: سەلاحەدین خەدیو\nسەرچاوە: دیپلۆماسی ئێرانی\nسفر پاپ و تمبر تبلیغاتی اقلیم کردستان؛ رویاهایی که دست نیافتنی است\nبرچسب هااقلیم کردستانپاپتمبررویا\n۱۵ تێرۆریستی پەکەکە/ یەپەگە لەباکووری سوریا کوژران\nجنایت جدید؛ نشانه دیگری از تروریستی بودن پژاک در سالروز تاسیس/ ناپدید کردن جوانان کُرد ایرانی


به‌شداری سه‌نته‌ری نینا له داڕشتنی پێشنیاز بۆ ستراتیژی کارکردنی ده‌وڵه‌تی سوید سه‌باره‌ت به توندوتیژی له‌ژێر ناوی شه‌ره‌ف!\nسه‌نته‌ری نینا به نوێنه‌رایه‌تی ( هه‌ڵاله ڕافع و سوعاد عه‌لی ) له‌گه‌ڵ سێ ڕێکخراوی تردا له‌لایه‌ن ناوه‌ندی شه‌ڵته‌ره‌کانی سویده‌وه UNIZON له ڕۆژی 14/11/2017 بانگهێشتکرابوون بۆ داڕشتنی لائیحه‌یه‌کی پێشنیازیی سه‌باره‌ت به ستراتیژیی و به‌رنامه و شێوه‌ی کارکردنی ده‌وڵه‌ت له هه‌موو داموده‌زگا په‌یوه‌ندیداره‌کاندا له‌سه‌ر توندوتیژی به بیانوی شه‌ره‌ف، وه پێشکه‌شکردنی لائیحه‌که بۆ دانانی پلانێک له دوای هه‌ڵبژاردنه‌کانی ساڵی 2018، بۆ په‌سه‌ندکردن و کارپێکردنی له‌لایه‌ن ده‌زگاکانه‌وه به سه‌رپه‌رشتی ده‌وڵه‌ت له دوای پرۆسه‌ی هه‌ڵبژاردنه‌کان.\nشایانی باسه ئێمه وه‌ک سه‌نته‌ری نینا چه‌نده‌ها ساڵه له‌هه‌وڵی ئه‌وە‌داین کە ده‌وڵه‌ت پلان و ستراتیژی تایبه‌تی هه‌بێت بۆ ئه‌م جۆره له توندوتیژی.\nخۆشبه‌ختانه وا ئێستا هه‌وڵه‌کان ده‌گه‌نه ئه‌نجام و پێشنیازه‌کان له‌لایه‌ن ده‌وڵه‌ته‌وه به شێوه‌یه‌کی فه‌رمی چاویان لێده‌کرێت و وه‌ک سه‌رچاوه‌یه‌کی باوه‌ڕپێکراو پشتی پێده‌به‌سترێت بۆ دانانی ستراتیژیه‌کی تایبه‌ت له‌م بواره‌دا.\nلائیحه‌که 13 خاڵ له‌خۆی ده‌گرێت و په‌یوه‌ندی به ده‌زگاکانی کاروباری کۆمه‌ڵایه‌تی له شاره‌وانیه‌کاندا، مافی منداڵان و گه‌نجان، قوتابخانه‌کان، ده‌زگای کۆچ، نه‌خۆشخانه‌کان، دادگا و یاساکانه‌وه هه‌یه.\nبگه‌ڕێوه | بینێره | چاپ | (524) جار بینراوه


له سه‌رده‌می مێسی و كریستیانۆ گۆڕانكاری له تۆپی پێی مۆدێرن روویدا\nئەیلول 02, 2019\nخه‌ڵاتی باشترین یاریزانی ساڵی یوفا له وه‌رزی ١٩٩٨-١٩٩٧ ده‌ستی پێكرد و به ته‌نیا رۆناڵدۆی به‌رازیلی ئه‌وكات خه‌ڵاته‌كه‌ی وه‌رگرت كه له ئینته‌ر میلان یاری ده‌كرد. دوای ئه‌و یاریزانانی هێڵی ناوه‌ڕاستی وه‌كوو دێڤید بێكهام، فێرناندۆ رێدۆندۆ، شتیفان ئێفنبێرگ، دیكۆ و ستڤن جێراد خه‌ڵاته‌كه‌یان وه‌رگرت كه له‌گه‌ڵ یانه‌كانیان، واته مانچسته‌ر یۆنایتد. ریاڵ مه‌درید، بایرن میونشن. پۆرتۆ و لیڤه‌رپول بوون به پاڵه‌وان. جان لویجی بۆفۆن له‌گه‌ڵ ئه‌وه‌ی كه ساڵی 2003 یانه‌كه‌ی به میلان دۆڕا، بوو به باشترین یاریزانی ساڵی یوفا.\nئیتر دوای ئه‌م یاریزانه، ئه‌م خه‌ڵاته ده‌درێت به باشترین یاریزان و گۆڵكار، واته كریستیانۆ رۆناڵدۆ و لیونێل مێسی چه‌ند جارێك ئه‌م خه‌ڵاته‌یان بردوه‌ته‌وه، هه‌رچه‌ند یاریزانانی وه‌كوو زێدان، رۆناڵدینهۆ، كاكا، دیێگۆ میلیتۆ و فرانك ریبێرێش خه‌ڵاته‌كه‌یان بردووه‌ته‌وه.\nخه‌ڵاتی ساڵی رابردووش درا به لۆكا مۆدریچ، ئه‌ویش سه‌باره‌ت به ته‌مه‌نێك سه‌قامگیری و دره‌وشانه‌وه‌ی له ریاڵ مه‌درید و گه‌یاندنی هه‌ڵبژارده‌ی كرواتیا به یاری كۆتایی جامی جیهانی، به‌ڵام ئه‌وه‌ی كه ڤان دایك خه‌ڵاتی باشترین یاریزانی ساڵی 2019ـی یوفا بباته‌وه، ئه‌ویش یاریزانی به‌رگریكاره، ئه‌وه شایسته‌یی ئه‌و ده‌رده‌خات. یۆرگن كلۆپ به باشترین به‌رگریكاری جیهان ناوی برد و رایگه‌یاند، شایسته‌ی ئه‌م خه‌ڵاته‌یه. مافی خۆی بوو.\nپێشتر یاریزانانی به‌رگریكار ئه‌م خه‌ڵاته‌یان پێ نه‌ده‌درا، فابیۆ كاناڤارۆ له ساڵی 2006 و ماتیاس سامر ته‌نیا یاریزانی هێڵی به‌رگرین كه تۆپی زێڕینیان بردووه‌ته‌وه. یاریكردن به‌رگریكاران چێژبه‌خش نییه و ده‌بێت هه‌موو هه‌وڵی خۆیان بده‌ن بۆ ئه‌وه‌ی هێرشبه‌ر گۆڵ تۆمار بكات، به‌ڵام تۆپی پێی مۆدێرن له گۆڕانكاری دایه. ئیتر ره‌نگه یاریزانانی وه‌كوو مێسی و رۆناڵدۆمان له ساڵانی داهاتوودا نه‌بێت كه به‌ته‌نیا ئه‌ستێره‌ن و به‌ته‌نیاش ده‌توانن ئه‌نجام بگۆڕن، هه‌ر بۆیه ئیتر له‌وه به‌دوا ده‌كرێ چاوه‌ڕوانی ئه‌وه بین ئه‌م خه‌ڵاته به یاریزانانی هێڵی ناوه‌ڕاست و به‌رگری و ته‌نانه‌ت گۆڵپارێزانیش بدرێت.\nراهێنه‌رانی وه‌كو كلۆپ و گواردیۆلا جۆره یاریزانێكیان ده‌وێت كه باشترین بن. ئه‌ویش یاریزانێك كه له چوارچێوه‌ی تیمه‌كه‌یاندا بۆ بردنه‌وه هه‌وڵ ده‌ده‌ن، نه‌ك بردنه‌وه‌ی تاكه كه‌سی. واته ئه‌و كه‌سانه‌ی له یارییه‌كاندا چه‌ند جارێك ده‌ركه‌ون و چه‌ند گۆڵێك تۆمار ده‌كه‌ن و هه‌موو شتیش به ناوی خۆیان ده‌بێت. لیڤه‌رپول به‌شێوه‌یه‌كی به‌رچاو كاری تیمی په‌ره پێداوه. یاریزانانی وه‌كو محه‌مه‌د سه‌ڵاح و سادیۆ مانێ كه به‌رده‌وام گۆڵ تۆمار ده‌كه‌ن، به‌ڵام ئه‌وان به پێی به‌رنامه‌ی تیمی دیاریكراو یاری ده‌كه‌ن و شوێنی یاریكردنیان دیاره.\nدوو ساڵ له‌مه‌وبه‌ر كه یانه‌ی ساوتهمپتۆن كه بۆ گواستنه‌وه‌ی ڤان دایك به‌ربه‌ستی دروست كرد و لیڤه‌رپول هه‌وڵێ كڕینی به‌رگریكاری دیكه‌ی نه‌دا، زۆر شاره‌زای تۆپی پێ ئه‌م بابه‌ته‌یان پێ سه‌یر بوو. له روانگه‌ی كڵوپه‌وه، نه‌كڕین باشتره له كڕێنی یاریزانی خراپ و هه‌ر بۆیه‌ش متمانه‌ی به یاریزانه‌كانی خۆی كرد. لیڤه‌رپول دوای چه‌ند مانگێك به بڕی 75 ملیۆن پاوند ئه‌م یاریزانه‌ی كڕی و ئێسته باس له‌وه ده‌كرێت باشترێن كڕین و گواستنه‌وه‌ی لیڤه‌رپول بووه.\nمایكل ئێدواردز كه به‌ڕێوه‌به‌ری وه‌رزشی لیڤه‌رپوله، باشترین یاریزانی بۆ یانه‌كه‌ی كڕیوه. ئه‌لیسۆن بێكریش خه‌ڵاتی باشترین گۆڵپارێزی وه‌رگرت. ئه‌وه به‌و مانایه‌یه كه لیڤه‌رپول به‌به‌رنامه یاریزان ده‌كڕیت و له‌و 142 ملیۆن پاونده‌ی كه له فرۆشتنی كۆتینیۆ به بارسێلۆنا وه‌ریانگرت، ئه‌م دوو یاریزانه ئاستبه‌رزه‌یان پێ كری.\nبارسێلۆنا وه‌به‌رچاو بگرن. 222 ملیۆن یۆری له فرۆشتنی نێیمار به پاریس سان جێرمان به‌ده‌ستهێنا و هیچ سوودێكی لێ نه‌بینی. كۆتینیۆی به‌سه‌ر بایرن میونیخ ساخ كرده‌وه و ئێسته‌ش ڕه‌نگه بۆ گه‌ڕانه‌وه نێیمار، عوسمان دیمبلی به پاریس سان جێرمان بفرۆشێت. ئه‌وه بۆ زیره‌كی یانه‌ی لیڤه‌رپول ده‌گه‌ڕێته‌وه، هه‌ڵبه‌ت زیره‌كی كلۆپ له كڕینی یاریزانه‌كاندا.\nئێستاش خه‌ڵاته‌كه‌ی ڤان دایك گرنگی زیاتری هه‌یه له‌و خه‌ڵاتانه‌ی كه یاریزانانی وه‌كوو مێسی و رۆناڵدۆ وه‌ریانگرتووه. ئه‌م خه‌ڵاته پیرۆزی ڤان دایك بێت، پیرۆزی یانه‌ی لیڤه‌رپول و هه‌ڵبژارده‌ی هۆڵه‌ندا بێت.


"سلێمانی لە قۆناغێكی مەترسیداری كۆرۆنادایە" - تۆڕی میدیایی خەڵک\nبەڕێوەبەری تەندروستی سلێمانی ڕایدەگەیەنێت، لە قۆناغێكی مەترسیدارداین و داوا لە هاووڵاتیانی دەكەین پابەندی ڕێنماییەكان بن.\nد.سەباح هەورامی، بەڕێوەبەری تەندروستی سلێمانی لە ڕاگەیەنراوێكدا ئاماژە بۆ ئەوە دەكات، ئێستا لەقۆناغێكی مەترسیدارداین و بەپێی ئەنجامی پشكینیەكانیان جگە لە كۆرۆنا كۆنەكە سێ جۆری تری كۆرۆنای گۆڕاویان دیاریكردووە.\nوتیشی، “حكومەتی هەرێم نەیتوانیوە وەك وڵاتان ڕێكاری زانستی دژی ڤایرۆسی كۆرۆنا بگرێتەبەر، زۆر شوێنیش بەهێندەی خوێندنگەكان گرنگ نین و كراونەتەوە كەچی خوێندنگەكان تاكو ئێستا داخراون”.\nئاشكراشیكرد، دوای ئەوەی ژمارەیەك كیتی تایبەت بە پشكنینی ڤایرۆسی كۆرۆنای گۆڕاویان هێناوەو پشكنینان كردووە، توانیمان سێ جۆری ڤایرۆسی گۆڕاو و جۆرە كۆنەكە دەستنیشان بكەین لەنێوان ئەو كەسانەی پشكنینەكەمان بۆ ئەنجامداون.\n29 ئازار 2021 3.30 pm\nخەڵك- وتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 9310 كەس تووشی كۆرۆنا بوون.


كابینه‌ی نۆیه‌م به‌رپرسه له‌م هه‌موو نه‌هامه‌تیه؟\nTuesday, 06.29.2021, 20:53\nجارێك راگه‌یاندنی زیادبونی قه‌رزه‌كانی سه‌ر هه‌رێمی كوردستان له‌م كاته‌دا جێگه‌ی سه‌رسوڕمانه. ناكرێت تۆ داهاتی نه‌وتت هه‌بێت و نرخه‌كه‌ی بگاته ئه‌م ئاسته زۆر به‌رزه و هیچ كاریگه‌ریه‌كی ئه‌رێنی له‌سه‌ر زیادكردنی داهاته‌كه‌ت نه‌بێت، له‌كاتێكدا تۆ دامه‌زراندنت راگرتووه و خانه‌نشینی به‌رده‌وامه و به قه‌وڵی خۆت خه‌رجیه‌كانی حكومه‌ته‌كه‌شت كه‌م كردۆته. ئه‌گه‌ر راست ده‌كه‌یت متامنه‌ت پێ بكرێت، به‌دوور له پابه‌ندبون به‌و ده‌ستگیرۆییه‌ی ئه‌م حكومه‌ته به‌و ره‌فتارانه‌ی كابینه‌كانی پێشتر، خاڵه ورده‌كانی ئه‌و كێشه گه‌وره‌یه بۆ خه‌ڵك ئاشكرا یكه و گرفت و خاڵه ئاڵۆز و چڕبووه‌كه‌ی دیاری یكه و خه‌ڵك له رێككه‌وتنه قوڕبه‌سریه‌كان ئاگادار بكه‌ره‌وه و حه‌قیقه‌ته‌كان روون بكه‌ره‌و ه، ئه‌وجا ده‌كرێت به هه‌وڵی هه‌مووان و به متامنه‌یه‌كی زۆره‌وه تا رأده‌یه‌ك چاره‌سه‌ریشت ده‌ستكه‌وێت.\nبۆچی ئه‌م كابینه‌یه بۆ په‌رێز یاكی خۆیشی بێت خه‌تاكه له‌سه‌ر شانی خۆی لانادات. بۆ ئه‌وه‌ی راستیه‌كان ده‌ربخات؛ وه‌ڵامی ئه‌و پرسیاره ناداته‌وه كه بۆچی داهاتی نه‌وت ته‌نها 42%ی ده‌گه‌ڕێته‌وه خه‌زێنه‌ی حكومه‌ت، كه‌چی كۆمپانیاكان وخه‌ڵكی تری ده‌ره‌كی و ته‌نانه‌ت دوژمنانی گه‌له‌كه‌شمان 58% ی به‌رده‌كه‌وێت و بۆ به‌ده‌نگی به‌رز رایناگه‌یه‌نێت و ناڵێت كێ به‌رپرسیاری یه‌كه‌می ئه‌م ماڵوێرانیه‌یه، كێ به‌رپرسه له‌م هه‌ڵه گه‌وره‌یه‌ی كه ده‌گاته ئاستی ناپاكی له خه‌لك و سه‌روه‌ت وسامان به‌هه‌ده‌ردان. بۆچی خه‌ڵكی ده‌ستڕۆیشتووی باڵا به به‌رزكی بانان لێی ده‌رچێت و باجی نه‌زانی و هه‌ڵه و په‌ڵه‌كانی خۆی نه‌دات، كه زیانی گه‌وره‌ی به ته‌واوی پرسی سه‌د ساڵه‌ی گه‌لی كوردستانی گه‌یاندووه\nفه‌رمانڕه‌وایی و ده‌سه‌ڵاتداری و حوكمڕانی به سۆزداری و بنه‌ماڵه‌یی و خزمخزمێنه به‌ڕێوه‌ناچێت، گه‌ر براكه‌شت هه‌ڵه‌ی كردبوو كه زیان به خۆت وگه‌له‌كه‌ت بگه‌یه‌نێت، ده‌بێت به ده‌نگی به‌رز بۆ خه‌ڵكی مافخوراو و زوڵملیكراوی باس بكه‌یت.\nدیاره هه‌شت كابینه‌ی پێشوو، كه داهاتی به‌غدا و نێوخۆییش به لێشاوده‌هات و كوردستانی ته‌نیبوو، حزبه‌كان درێغیان نه‌كرد له گه‌نده‌ڵی و دزی به بێ ئه‌وه‌ی چركه‌یه‌ك بیر له ئاینده‌ی گه‌له‌كه‌مان بكه‌نه‌وه و هیچ پێشبینیه‌كی وه‌زعه‌كه‌یان نه‌كرد وسه‌ره‌ڕای زۆری هه‌ڵه و بینینی ده‌رئه‌نجامی خراپی كاروكرده‌وه‌ی خۆیان، كه‌چی دانیان پێدانه‌نا و ماوه‌یه‌كی دورودرێژ خۆیان و خه‌ڵكه حزبیه باوه‌رڕپێكراوه‌كانیان خۆیان به كورسی حوكمرانی كوردستانه‌وه به‌ستبووه وه و به‌ستۆته‌وه وبه تۆپ و تفه‌نگیش لێی نه‌بوونه‌وه و ناشبنه‌وه.\nله لایه‌كی تره‌وه، بودجه‌ی حزبه‌كان دیاریكراو نه‌بوو، كه‌س نه‌یزانی بودجه‌یان چه‌نده وبۆچی ئه‌وان له حكومه‌ت ده‌وله‌مه‌ندترن و بۆچی ئه‌وان فه‌رمانڕه‌وای راسته‌قینه‌ن و له راستیدا حكومه‌ته له ئاست حزبه ده‌ستڕۆیشتوه‌كان كارتۆنی بوو، كێ ده‌یزانی پلانی دارایی حكومه‌ت چیه و داهات چه‌نده و چۆن خه‌رج ده‌كرێت. له سایه‌ی ئه‌و پشێویه‌ی له ژێر ده‌سه‌ڵاتی ئه‌و كابینانه‌وه خه‌ڵكی بوده‌ڵه و كاسه‌لێس و شێخانی ده‌ربار بوون به ملیاردێر و داهاتی شایسته‌ی گه‌لی كوردستان چووه گیرفانی ئه‌وانه‌وه و بۆ مه‌به‌ستی كه‌سی وحزبی لافاوی داهاتی كوردستانیان به‌فیرۆداو له‌دواجاردا خه‌ڵك به ده‌ستی به‌تاڵ هاته ده‌ره‌وه، كه‌چی ئه‌وان ژیانی خۆیان ئاینده‌ی حه‌فتا نه‌وه‌یان ده‌سته‌به‌ر كرد و ئه‌م كوردستانه‌یان به‌م ده‌رده بردووه كه كلیلی ده‌سته‌به‌ری ژیانی خه‌ڵكه عه‌وامه‌كه و ئاینده‌یان داوه به‌ده‌ستی دوژمنانه‌وه، ته‌نها له‌به‌ر به‌رژه‌وه‌ندیی كه‌سیایه‌تی و بنه‌ماڵه گه‌نده‌ڵه فه‌رمانره‌واكانی كوردستانه‌وه ژیانی خه‌ڵكیان تێكداوه.\nئه‌وه‌ی زۆر پێویسته و ئه‌ركێكی جه‌ختلێكراوی ئه‌م كابینه‌یه، ئه‌گه‌ر ڕاست بكات و بیه‌وێت خۆی له‌م به‌رپرسیارێتیه قوتار بكات و هه‌ڵه‌و راسته‌كانی كابینه‌كانی پێشوو بخاته روو و خۆی بێبه‌ری بكات له‌كرده‌وه‌ی ناراستی پێشووی ئه‌وانیتر، ئه‌گینا به‌م شێوه‌یه ئه‌ویش نه‌ك ته‌نها بۆ له‌م كابینه‌یه به‌ڵكو به‌خۆی به‌رپرسیارده‌بێت له هه‌موو كاره نابه‌جێكانی كابینه‌كانی پێشوش. له‌م باره‌شدا ده‌توانێت خه‌ڵكی پسپۆڕ و دڵسۆزی گه‌له‌كه به‌شداری پێبكات له دۆزینه‌وه‌ی ڕێگه‌ی دروست و ده‌رچه‌یه‌كی مه‌عقول بۆ ده‌ربازبون له‌م قه‌یرانه به‌رده‌وامه‌ی كه به‌رۆكی ده‌سه‌ڵات و گه‌لی كوردستانی گرتۆته‌وه، به‌وه‌ش ئه‌ستۆپاكی خۆی بۆ هه‌موو لایه‌ك ده‌سه‌لمێنێت.\nكه په‌رێزت پاك بوو باوه‌ڕم پێت نه‌بوو، ئه‌ی ئێستا ...؟


219 جار بینراوە 16/7/2019 09:58 PM\nدەزگای ئاسایشی نەرویژ (PST) رایگەیاند، مه‌لا كرێكار له‌سه‌ر داوای دادگای ئیتاڵیا به‌تۆمه‌تی پـلان دانان بۆ کاری تێرۆرستی ده‌ستگیركراوه.\nدەزگای ئاسایشی نەرویژ (PST) ئه‌مڕۆ له تۆڕی كۆمه‌ڵایه‌تی تویته‌ر بڵاویكرده‌وه، "بە یارمەتی پـۆلیسی ناوچەی ئۆسلۆ، شەوی دووشەممە مەلا کرێکارمان دەستگیرکردووه، لەسەر بنەمای لێکۆڵینەوەیەکی نێودەوڵەتی وە بڕیاری دەستگیرکردنەکە لەلایەن دەسەڵاتدارانی ئیتالیاوە دراوە."\nبه‌پێی میدیاكانی نه‌رویژ، ده‌ستگیركردنی مه‌لا كرێكار دوای چەند کاتژمێرێک بووه لەوەی دادگایەکی ئیتالیا بڕیاری سزای 12 ساڵ زیندانی بۆ مەلا کرێکار دەرکرد بە تۆمەتی هەوڵی ڕووخاندنی حکومەتی هەرێمی کوردستان و دامەزراندنی خەلافەتێکی ئیسلامی.\nداواکاری گشتی ئیتالیا رایگه‌یاندووه، مەلا کرێکار لە پشت ڕەوتی شاخەوه‌یه له هه‌رێمی كوردستان كه ساڵی 2003 دامه‌زرا، تۆمه‌تباره به هه‌وڵدان بۆ رووخاندنی حكومه‌تی هه‌رێمی كوردستان له‌رێگه‌ی توندوتیژییه‌وه، به‌ڵام ناوبراو ئه‌و تۆمه‌تانه ره‌تده‌كاته‌وه.\nبرینجار میلینج، پارێزه‌ری مه‌لا كرێكار له‌باره‌ی دۆسییه‌كه‌وه رایگه‌یاندووه، "دادوەر رێگری كردووە لە مەلا كرێكار تا باسی كێشەكەی بۆ دادگا بكات، هەرچەندە پارێزەرێكی ئیتاڵی گرتوە، بەڵام كرێكار نەیتوانیوە پەیوەندی پێوە بكات،"\nهەر بە وتەی پارێزەرەكەی رێگە نەدراوە مەلا كرێكار لەكاتی دادگاییكردنەكەی هیچ جۆرە پرسیارێك بكات، تەنانەت كۆمەڵێك بەڵگەی پێبوە تا پێشكەشی دادگای بكات، بەڵام رێگری لێكراوە.


زنيك باش دووسال له دوواى مردنى بياوه كه ى دوو مندالى ده بيت\nموضوع: زنيك باش دووسال له دوواى مردنى بياوه كه ى دوو مندالى ده بيت الأربعاء 19 مايو 2010, 1:01 pm\nئیزگه‌ی هه‌واڵیی بی بی سی-ی به‌ریتانی بڵاویكرده‌وه دوای دوو ساڵ له‌مردنی هاوسه‌ره‌كه‌ی ژنێكی به‌ریتانی دوو منداڵی هه‌ر له‌پیاوه‌كه‌ی خۆی ده‌بێت، ئه‌وه‌ش به‌پیتاندنی ده‌ستكردی تۆوی به‌ستووی مێرده‌كه‌ی، له‌پاش تێپه‌ڕبوونی زیاتر له‌ماوه‌ی ساڵێك به‌سه‌ر مردنی مێرده‌كه‌یدا.\nبه‌رله‌مردنی غافین كه‌ده‌كاته مێردی باوین، تۆوی لێوه‌رده‌گیرێت به‌مه‌به‌ستی پشكنین و ده‌رمان وه‌رگرتنی كیمیایی بۆ مه‌به‌ستی چاره‌سه‌ری نه‌خۆشی شێرپه‌نجه‌كه‌ی و تۆوه‌كه‌ش ده‌خرێته قۆناغی به‌ستنه‌وه، به‌ڵام غافین له‌مانگی نیسانی ساڵی 2008داو له‌ته‌مه‌نی 22 ساڵیداو به‌هۆی نه‌خۆشییه‌كه‌یه‌وه كۆچی دواییكرد، هه‌ربۆیه باوین له‌پاش مردنی مێرده‌كه‌ی به‌ڕه‌زامه‌ندی پزیشك ئه‌و تۆوه‌ی كه‌پێشتر له‌هاوسه‌ره‌كه‌ی وه‌رگیراوه له‌پیتاندنی ده‌ستكرددا به‌كارده‌هێنێت، سه‌ره‌نجام ئه‌و ژنه بووه دایكی دوو كۆرپه كه روبـی و تشـیس-ن و باری ته‌ندروستی هه‌ردوو كۆرپه‌كه‌ش زۆر باشه.\nباوین وتی: خۆم و هاوسه‌ره‌كه‌م خه‌ونمان به‌بوونی منداڵێكه‌وه بینیوه، هه‌ربۆیه پاش مردنی هاوسه‌ره‌كه‌م هه‌وڵمدا تا ئاواته‌كه‌مان بهێنینه‌دی\nعدل سابقا من قبل شميران كركوكي في الخميس 20 مايو 2010, 8:37 pm عدل 2 مرات\nموضوع: رد: زنيك باش دووسال له دوواى مردنى بياوه كه ى دوو مندالى ده بيت الأربعاء 19 مايو 2010, 10:15 pm\nموضوع: رد: زنيك باش دووسال له دوواى مردنى بياوه كه ى دوو مندالى ده بيت الخميس 20 مايو 2010, 8:39 pm


ئاراس شێخ جەنگى ئەندامى دورخراوەى سەرکردایەتى یەکێتى وەڵامى عەتا سەراوى ئەندامى سەرکردایەتى دەداتەوە لەبارەى پرسی دەرکردنى لاهور جەنگى و چوار سەرکردایەتى لەیەکێتى بە بڕیارى بافڵ تاڵەبانى.\nئاراس جەنگى لەرونکردنەوەیەکدا کە دەست "ناس کورد" کەوتووە نوسیویەتى "من لەو کۆبوونەوەیە بووم کە بەشێک لە سەرکردایەتی سلێمانی و گەرمیان و شارەزوور بەشداربوون، بەهیچ شێوەیەک باسی دەرکردنی کەس نەکراوە، بەڵکو باسی پاداشت و سزا کرا لەگەڵ گۆڕانکاریی لە هەندێک لە ئۆرگانەکان".\nروونكردنەوەیەكی پێویست لەسەر قسەكانی كاك عەتا سەراویی\nئەمڕۆ کاک عەتا سەراوی لە چاوپێکەوتنێکدا ناوی منی هێناوە. دەمەوێ روونكردنەوەیەك بۆ كۆمەڵانی خەڵك و یەكێتییەكان بخەمەڕوو كە من لەو کۆبەنەوەیە بووم کە بەشێک لە سەرکردایەتی سلێمانی و گەرمیان و شارەزوور بەشداربوون، بەهیچ شێوەیەک باسی دەرکردنی کەس نەکراوە، بەڵکو باسی پاداشت و سزا کرا لەگەڵ گۆڕانکاریی لە هەندێک لە ئۆرگانەکانی یەکێتی نیشتیمانیی كوردستان. هاوكات کاک بافڵ هاوسەرۆكی یەكێتیی نیشتیمانی كوردستان باسی ئەوەی کرد کە دەیەوێت بۆچوونی سەرکردایەتی وەربگرێت بۆ کۆبونەوە لەگەڵ لاهور شێخ جەنگی هاوسەرۆكی یەكێتیی نیشتیمانیی كوردستان، نەک باسی دەرکردن و دوورخستنەوە، هەموو ئامادەبووانی كۆبونەوەكەش دەنگیان بەو پێشنیارەداو پێیان باش بوو.\nنازانم كاك عەتا ئەو قسانەی لەكوێ هێناوە، یان چۆنی زیادکردوە من نازانم! دەمەوێ ئاشكرای بكەم كە من هەموو كات داوای کۆبونەوەی سەرکردایەتیم کردووە بۆ چارەسەرکردنی کێشەکانی ناو یەکێتیی لەسەربنەمای پەیرەو پرەنسیپە نەگۆڕەكانی حزبایەتی و بۆ خزمەتی یەكێتیی و خەڵكی كوردستان.\nیەكێتیی نیشتیمانیی كوردستان\nپاش هەوڵی تیرۆركردنی كازمی سەدر داوایەك ئاراستەی سوپا دەكات\n2021.11.07 - 06:56\n2021.10.22 - 11:06\nهەولێر؛ لەسەر ڕاگرتنی ئۆتۆمبێل دوو کەس کوژران\n2021.11.18 - 20:44\nسەرۆکایەتییەکانى عێراق لەسەر تانە و سکاڵاکانى هەڵبژاردن کۆبوونەوە\n2021.11.18 - 15:33\nیەکەم لێدوانى وەزیرى رۆشنبیرى لەسەر زیندانیکردنى هونەرمەندێک\n2021.11.18 - 12:29


پارەی كارەبای مۆلیدە ئەهلییەكان زیاد كرا\nدوای ڕاگرتن و كار پێنەكردنی مۆلیدەكانیان لەبارمبەر بڕیارەكانی بەڕێوەبەرایەتی گشتی كارەبای سلێمانی دواجار بڕیاردرا بە زیاد كردنی پارەی كارەبای مۆلیدە ئەهلییەكان.\nئەمڕۆ چوارشەم شەشی كانوونی یەكەم، تاریق سەمین سەرۆكی كۆمەڵەی مۆلیدە ئەهلییەكانی سلێمانی بە "وشە"ـی ڕاگەیاند، بەهەوڵی لایەنە پەیوەندیدارەكان و قایمقامی مەركەزی سلێمانی و ئاسایشی ئابووری و سەرۆكی ئەنجوومەنی پارێزگای سلێمانی كێشەكەمان چارەسەر كراوە و بڕیارماندا مانگرتنی مۆلیدە ئەهلییەكان بشكێنین و دەستبكەینەوە بەكاركردن.\nسەرۆكی كۆمەڵەی مۆلیدە ئەهلییەكانی سلێمانی دەڵێت، لەسەر ئەوە رێككەوتین كە تێچووەكانمان زیادكرا و تێچوونی گازەكەمان بۆ دابین دەكەن، پێشتر تێچووی گاز 42 دینار دیاریكرابوو ئێستا زیاد كراوە بۆ 44 دینار.\nبەهۆی دیاریكردنی كرێ و پارەی ئەمپێری مۆلیدە ئەهلییەكان لەلایەن بەڕێوەبەرایەتیی كارەبای سلێمانی بۆ مانگی تشرینی دووەمی 2017، خاوەنی مۆلیدە ئەهلییەكان دوێنێ گردبوونەوەیەكی ناڕەزایییان ئەنجام دا و چوونە بەردەم بینای بەڕێوەبەرایەتیی كارەبای سلێمانی، ڕایان گەیاند كە ئەو بڕیارەی دراوە جێبەجێی ناكەن و بۆ هەڵوەشاندنەوەی بڕیارەكە 24 سەعات دەدەنە لایەنی پێوەندیدار.\nئه‌م بابه‌ته 4428 جار خوێنراوه‌ته‌وه\nباوكێك كوڕەكەی كوشت\nكه‌شناسى له‌باره‌ى هه‌وره برووسكه وریایى ده‌دات\nگۆڕان: ئەو كارەی شێخ جەعفەر كردوویەتی بۆ خۆشیرینكردنە لای حزبەكەی\nئه‌م ژنه پێنج ڕۆژه دیار نه‌ماوه\nشەپۆلێكی باران بەڕێوەیە


پێنج شەممە, 26 کانونی دووەم 2017 13:09\nچاودێری بریندارانى بەرکەوتن ئێستا لە بەرتلەدا بەردەستە گرنگ\nلەم نەخۆشخانەدا دوو ژوورى کردارى (عملیات)ى تێدایە وە جێگاى ٤٠ نەخۆش و لەگەڵ ١٣٠ کارمەند کە بریتین لە یاریدەیدەرى پزیشک وە چەند کارمەندێکى مەشق پێکراو لەسەر چۆنیەتى مامەڵە کردن لەگەڵ بریندارانى بەرکەوتوو وەک بریندارى بە هۆى تەقە، مین و ساچمەوە، کە ئەمانە هۆى ئاسایی برینداربوونەبەپێى ئەو راپۆرتانەى کە تا ئێستا کراون. ئەم نەخۆشخانەیە لە ٨-١-٢٠١٧ دەستى کرد بەنەخۆش وەرگرتن بەڵام لە ١٢-١-٢٠١٧ بە شێوەیەکى فەرمى کرایەوە.\nئاشکرا دیارە کە نەخۆشخانەى مەیدانى بەرتلە ماوەى گەیشتنى بریندار بۆ نەخۆشخانە کەم دەکاتەوە، ئەگەرنا بریندارەکە ٣ کاتژمێرى دەوێ تا دەگاتە نەخۆشخانەى فریاکەوتن لەهەولێر پێش ئەوەى ژیانى رزگاربکرێت لەمردن، وە چاودێرى تەندروستى بۆ بکرێت ، وەرەخساندنى هەلێکى باشتر بۆ مانەوەیان لەژیان. لەگەڵ دروست کردنى ئەم نەخۆشخانەیە ئێستا بریندارەکانى مووسڵ لە ماوەى یەک کاتژمێردا دکتۆر دەیانبینێت کە پێی دەگوترێت (کاتى زێرین)، ئەگەر نەخۆشەکە لەماوەى یەک کاتژمێردا دوواى برینداربوون چاودێرى پزیشکى هەبوو ئەوا ئەگەرى مانەوەى لەژیان زۆر زیاتر دەبێت.\nهەروەک بەشێک لە پلانى گرنگدارى زیاتر بو چاودێرە کردنى بریندار چەند نەخۆشخانەیەکى هاوشێوە دادەمه‌زرێت لە مووسڵ بە پاڵپشتى تەندرووستى حکومەتى نیشتمانى و رێکخراوى تەندروستى جیهانی WHO و هاوکارانیان بۆ یارمەتى دانى برینداران بە چارەسەرکردنى گرفتەکان لە ماوەیەکى کەمدا بە دابینکردنى نەشتەرگەرى بۆ ئەو خەڵکانەى لە ناوچە زیان پێکەوتەکانى ململانێ دان.\nلەگەڵ ئە کارانەى کە WHO و هاوکارانى کردویانە بو چارەسەرکردنى چاودێرى بریندارەکانى بەرکەوتن، هێشتا بەرپرسێتى بارێکى زۆر گەورە ماوە. هەروەک لە ٢٢ کانوونى دووەم ٢٠١٧ زیاتر لە ٣٣٠٠ نەخۆش لە مووسڵەوە رەوانەى نەخۆشخانەى ئیمرگینسى و فریاکەوتنى رۆژئاوا کراون ، نیوەی ئەوان ژن و منداڵن.\nزیاتر لەم بەشە: « هەڵمەتى کوتانى هاوڵاتیان لە عێراق دەستى پێکرد، دەگاتە زیاتر لە 400،000 منداڵ لەناوچەکانى نوێ ئازادکراون لە مووسڵ\tچاوپێکەوتنی یونامی لەگەڵ ژنێکی ئازا »